Erdogan: Probaću iz prve ruke da saznam zašto je bombardovana sirijska vojska - 19.09.2016, Sputnik Srbija\nErdogan: Probaću iz prve ruke da saznam zašto je bombardovana sirijska vojska\nPredsednik Turske Redžep Tajip Erdogan izjavio je da će u okviru svoje predstojeće posete SAD za vreme generalne skupštine UN razgovarati sa tamošnjim... 19.09.2016, Sputnik Srbija\n10:30 19.09.2016 (Osveženo: 11:06 19.09.2016)\nPredsednik Turske Redžep Tajip Erdogan izjavio je da će u okviru svoje predstojeće posete SAD za vreme generalne skupštine UN razgovarati sa tamošnjim zvaničnicima o vazdušnim napadima na sirijsku vojsku od strane Međunarodne koalicije za borbu protiv terorizma, koju predvode SAD.\n„Razgovaraću sa američkim zvaničnicima i trudiću se da iz prve ruke čujem šta se zapravo dogodilo. Kada je reč o samom bombardovanju položaja sirijske vojske, SAD je izašla sa zvaničnim saopštenjem rekavši da je u pitanju greška“, rekao je Erdogan novinarima.\nErdogan: Turska ima obavezu da dokrajči DAEŠ\n11 Septembar 2016, 13:31\nOn je takođe rekao da će sa američkim zvaničnicima razgovarati i o formiranju zone bezbednosti.\n„Ocenjujemo da će ukupna veličina te zone bezbednosti iznositi oko 5.000 kvadratnih kilometara. Još jednom ću naglasiti naš doprinos u rešavanju migrantske krize sprovođenjem operacije ’Štit Eufrata‘ na severu Sirije“, rekao je on.\nPerma njegovim rečima, stanovnici oslobođenog Džarablusa počeli su da se vraćaju svojim kućama koje su im oteli teroristi DAEŠ-a.\nTurski predsednik je dodao da se operacija na severu Sirije nastavlja, te da turska vojska nastavlja da napreduje ka jugu.


Klepić: Vlada odlučila da Aluminij nastavi poslovati\nPredsjednik Nadzornog odbora Aluminija d.d. Mostar Zdenko Klepić izjavio je u ponedjeljak da je Vlada FBiH na telefonskoj sjednici održanoj u petak donijela odluku o nastavku poslovanja Aluminija u okviru programa stabilizacije, što, prema njegovim riječima, znači da u sljedećih šest mjeseci neće biti stečaja niti će netko moći blokirati račune Aluminija.\nKlepić je to izjavio nakon današnjeg sastanka predstavnika Uprave i Sindikata Aluminija s predsjednikom HDZ-a BiH Draganom Čovićem i federalnom ministricom finansija Jelkom Milićević u sjedištu mostarskog preduzeća, prenosi Fena.\nProizvodni pogodni Aluminija ugašeni su u noći s 9. na 10. jula, nakon što je preduzeće iskopčano s visokonaponske električne mreže.\nZbog visokih cijena električne energije Aluminij nekoliko zadnjih godina posluje s gubitkom.\nUkupni dug kompanije iznosi oko 400 miliona maraka, a prema posljednjim podacima, Aluminijev dug za električnu energiju s 30. lipnjem 2019. godine iznosi 293 milijuna maraka.


Mir na Balkanu znači i mir u Evropi – Makedonija kao ispit | Tuzlanski.ba\nMir na Balkanu znači i mir u Evropi – Makedonija kao ispit\nDijeljenja: | 11.3.2017. u 13:41\nEU kaže da je spremna na pojačan anagažman na Zapadnom Balkanu u cilju stabilizacije regiona i zajedničke evropske budućnosti. Kriza u Makedoniji je prvi i pravi ispit odlučnosti EU za evropskoj perspektivi regiona.\n”Zapadni Balkan je vitalno važan za Evropu. Tenzije i podjele u regionu ”izmakle kontroli” i da je to delimično zbog ”nezdravog uticaja spolja”. Predložiću liderima da preuzmemo akcije, uključujući i izradu strategija. Naša poruka je jasna: EU ostaje verna obećanjima datim u Solunu i u potpunosti privržena stabilnosti i prisperitetu regiona”, zaključio je predsednik Evropskog saveta Donald Tusk.\nTusk je naglasio da su debatu na najvišem nivou o sitaciji na Zapadnom Balkanu tražili u više navrata sami lideri EU zabrinuti zbog razvoja nestabilnosti u tome regionu. Iako se razgovor u veikoj mjeri odnosi na zajedničku evropsku strategiju prema cijelom regionu, učesnici debate kažu da je najviše riječi bilo o dvije zemlje – BiH i Makedoniji.\nBiH je već duži niz godina važila za ”najlošijeg đaka” koja je zbog svoje komplikovne unutrašnje strukture i neriješenih međuetničkih odnosa nefunkcionalna iznutra, ali i spolja. Taj neslavni epitet ”države sa najviše problema” u regionu sada je preuzela Makedonija. I dok evropski lideri navode da je Zapadni Balkan pun ”manjih žarišta”, šefica EU diplomatije Federika Mogerini upozorava na vatru koja bi mogla da se rasplamsa baš u Makedoniji: ”Ne igrajte se vatrom, ne pretvarajte ovu situaciju u međuetnički sukob koji bi mogao da uništi zemlju, ali i da se prelije preko granica”, upozorila je Mogerini komentarišići trenutnu političku krizu u zemlji.\nZvanična poruka EU povodom blokade u procesu formiranja vlade u Makedoji jeste da se rješenje mora naći unutar same zemlje u okviru sistema institucija. Evropski zvaničnici za sada samo upozoravaju na neophodnost poštovanja osnovnih principa demokratije, vladavine prava, ali i kriterijuma koje Makedonija kao kandidat za članstvu u EU i NATO mora da poštuje. Predsjednik Đorđe Ivanov pozvan je od strane EU, ali i SAD i NATO da poštuje volju uspostavljene većine u parlamentu i u interesu građanja Makedonije preispita svoju odluku da ne dodjeli mandat za sastav nove vlade lideru SDSM Zoranu Zaevu. Nezvanično, poruke evropskih diplomata su dosta oštrije.\n”Makedonija je kandidat za članstvo u EU i njena perspektiva je jasna. Ali ako želi da napreduje ka EU onda mora da reaguje i razriješi ovu situaciju. Ako se ništa ne dogodi to će imati svoje konsekvence. EU ima jasna očekivanja, a predsjednik Ivanov mora da odluči šta će da napravi”, izjavio je za DW neimenovani zvaničnik Evropske komisije. Među mogućim konsekvencama nezvanično se pominju i eventualne sankcije prema onima koji dovode u pitanje demokratski sistem u Makedoniji.\nIzgubljena perspektiva uvijek vodi ka sukobima\nČinjenično stanje jeste da Makedonija još od 2005. godine ima satus kandidata za članstvo u EU. Činjenica je međutim da se Makedonija od dobijanja statusa kandiata nije pomakla u pristupnim pregovorima zbog blokade Grčke i spora oko imena zemlje. Kada se posljednjih dana u Briselu pominje ispuštanje Zapadnog Balkana iz fokusa EU koje je dovelo do tenzija u nestabilnosti u regionu, situacija u Makedoniji može da posluži kao primjer. I analitičari, ali i evropski zvaničnici ocjenjuju da je predgo čekanje Skoplja na pomoć EU međunarodne zajednice da riješi problem sa Grčkom i krene iz blokade putem napertka ka obećanoj evropskoj perpsektivi dovelo do zamora, ali i regresije u političkom, društvenom i ekonomskom stanju u zemlji. Loše materijalno stanje građana i izgubljena perspektiva za bolju budućnost sve su to elemeti koji su Makedoniju doveli u situaciju političkih tenzija koja prijeti da se pretvori u najzapaljiviji element na Balkanu, etničke sukobe. Primjer Makedonije je prema mišljenju Evropske inicijative za stabilnost pravi primjer gdje EU mora i može da pokaže da iza sinoć usvojenih zaključaka i poslatih poruka o većem angažmanu u regionu stoje i zaista konkretne namjere.\n”EU mora da pokuša da riješi bilateralne razmirice koje preovladavaju na Zapadnom Balkanu, a najočigledniji primjer za to je Makedonija. Šta druge zemlje članice EU rade kako bi pomogle da se nađe izlaz? Da li bilo koja od njih razgovara sa Grčkom? Odgovor je ne. Zato je Makedonija najjasniji primjer kako gubitak perspektive EU članstva može da rezultira katastrofom”, kaže za DW Aleksandra Štiglmajer isped Inicijative za evropsku stabilnost.\nMakedonija – skup najvećih izazova za region i EU\nPoražavajuća činjenice za Makedoniju, ali i za EU koja kaže da vidi ovu državu kao buduću članicu Unije, jeste da država suočena sa svim potencijalno zapaljivim problemima koje je kao najveće izazove u regionu definisao sam Brisel. Prisutna je utrašnja politička kriza koja prijeti da preraste u međuetnički sukob u samoj državi, ali i u bilateralni pa čak i geopolitički sukob. Evropski zvaničnici su tokom posljednjih razgovora o situaciji na Zapadnom Balkanu upozoravali na to da region može ponovo da posluži kao šahovsko polje za nadmetanje velikih sila. Predsjednik Spoljnoplitičkog odbra EP, Dejvid Mekalister je samo jedan do mnogobrojnih evropskih zvaničnika koji imenuje Rusiju kao igrača koji ”ciljano širi svoj uticaj na Balkanu”. Istovremeno iz Moskve se mogu čuti optužbe da je Zapad taj koji se miješa u unutrašnja pitanja Makedonije u namjeri da redefiniše granice na Balkanu. Čini se tako da Balkan nikada nije ni prestao da bude polje nadmetanja Istoka i Zapada, a uvijek na štetu samog regiona.\n”Bitno je da pošaljemo poruku da je EU prisutna, da brine o zemljama regiona i da tako markira prostor i smjernice njihovog daljeg razvoja”, poručio je tokom jučerašnih razgovora o Zapjdnom Balkanu u Briselu hrvtaski premijer Andrej Plenković.\nEU kaže da je u regionu ”tu da ostane ”. Brisel najavljuje pojačano prisustvo, dublje političke i ekonomske veze sa i između Zapadnog Balkana. Poznavaoci prilika ocjenjuju da će obnovljeni fokus EU na Zapadni Balkan svoj prvi test imati upravo u Makedoniji. Vremena nema puno, a ulog je veliki jer mir u regionu znači mir u Evropi i zajedničku budućnost ujedinjenog evropskog kontinenta. (DW)\nKljučne riječi: balkan, Makedonija, mir


Zanimljivosti dana : Baubax najbolja putnička jakna na svetu!\nDizajner Hiral Sanghavi (29), je dizjanirao "Baubax jaknu" najbolju putničku jaknu na svetu! On je uspeo je na sajtu Kickstarter da sakupi impozantnu cifru za svoj projekat putničke jakne, neverovatnih 9,2 milionaa dolara i to u donacijama!...\nNjegova ideja kao i dizajn putničke jakne oduševilo je gotovo 45 hiljada ljudi kojima se "Baubax jakna" svidela kao i njegova originalno znaimljiva ideja.\nSanghavi se kako je on rekao nadao donacijama u iznosu od 20 -ak hiljada US dolara, međutim kada su ljudi u prezentacijskom videu otkrili šta sve ta jakna sve omogućava i može, u "finalnoj završnici" donacije su je učinili najfinansiranijim odevnim predmetom u istoriji takozvanog "crowdfundinga"\nSanghavi živi na relaciji Čikago - San Francisko, a da dizajnira sada već najbolju putničku jaknu inspirisali su ga upravo letovi koji često traju i više od osam sati.\n"Mogli bismo reći da je Baubax švicarski nož među jaknama. Osmišljena je tako da putnicima reši većinu problema s kojima se suočavaju, pa između ostalog ima držače za slušalice, jastuk, džep za piće, džep za sunčane naočale, džep za iPad, grejače ruku itd", izjavio je za medije Sanghavi, kojemu je pri dizajnu jako puno pomogla supruga Shah.\nOrignialnu i nadasve zanimljivu putničku jaknu "Baubax" do sada naručilo preko 70 hiljada ljudi širom sveta! Dok će mladi dizajner sa isporukama će Sanghavi početi tokom novembra meseca\nCena "Baubax jakne" se kreće između 89 dolara i 120 dolara (820 kuna),zavisno od modela.Pogledajte video u nastavku:\nTablete Modafinil povećavaju inteligenciju kod ljudi?!\nDanas sve više i više ljudi u svetu upotrebljavaju lek (tabletice)…\n28, avg 17\nAustralijski stručnjaci tvrde da su drevni Vavilonci razvili su pre…


Pajtić zatražio smenu Gašića i direktora VBA | Republika Srpska\nНасловна Србија Pajtić zatražio smenu Gašića i direktora VBA\nBEOGRAD – Predsednik Demokratske stranke Bojan Pajtić zatražio je danas smenu ministra odbrane Bratislava Gašića i direktora Vojnobezbednosne agencije Petra Cvetkovića zbog „afere“ na koju je ukazao ombudsman Saša Janković, a koja se odnosi na prisluškivanje opozicionih lidera, stranačkih aktivista, sindikalnih aktivista i pojedinih nosioca pravosudnih funkcija.\nKako se navodi u saopštenju Demokratske stranke, saznanja koja je ombudsman izneo u javnost „duboko su zabrinjavajuća“, i zbog takvih saznanja u demokratskim državama predsednici podnose ostavke. „Tako je svojevremeno Nikson, zbog afere Votergejt podneo ostavku u SAD.\nMi ne očekujemo da se ta vrsta standarda primeni u Srbiji, ali očekujemo smenu ministra odbrane Bratislava Gašića i direktora VBA.\nInsistiramo na tome da se ombudsmanu omogući pristup svim informacija u VBA“, rekao je Pajtić.\nOn je upozorio „one koji krše ljudska prava i sve zakone, prisluškujući političke oponente, sindikaliste, nosioce pravosudnih funkcija, da će za to odgovarati krivično, za zloupotrebu službenog ovlašćenja i zbog kršenja svih elementarnih demokratskih principa i standarda“. „Zgroženi smo da jedna vojna agencija, koju finansiraju svi građani Srbije, na takav način postupa.\nOvo je situacija identična situaciji iz devedesetih godina, kada se svako ko je imao svoje mišljenje proglašavan za stranog plaćenika i za domaćeg izdajnika.\nDakle, za nekoga ko je predmet interesovanja vojnih službi“, istakao je lider demokrata.\nNemaju šta vojne službe da rade i da slušaju političke aktiviste, sindikalne lidere ili sudije, dodao je Pajtić. „Osnovni preduslov da Srbija ikada postane demokratska država jeste da se utvrdi ogovornost za ovaj skandal, koji je nezapamćen u poslednjih dvadesetak godina u evropskoj modernoj istoriji“, rekao je Pajtić.\nOn je ponovio da DS traži da svi odgovorni budu razrešeni zbog ovakvog skandala. „Kada ombudsman iznese ovakva saznanja onda je znak da je đavo odneo šalu, da je demokratija suspendovana, a bezbednosne agencije nisu ni pod kakvom bezbednosnom kontrolom, da je njihovo ponašanje netransparentno i nezakonito“, kaže Pajtić. „Ako se jedna državna agencija usudi da na takav način postupa sa ljudima koji ipak imaju određenu zaštitu javnosti, zbog pozicija na kojima se nalaze, onda je i svaki građanin Srbije nezaštićen“, ocenio je Pajtić.\nOn je dodao da je u Kruševcu za vreme vlade Demokratske stranke bilo realizovano nekoliko izvanrednih privatizacija, a da grad propada od kada ga je preuzeo SNS. „Henkel, Kuper i druge kompanije koje su došle iz inostranstva došle su upravo za vreme DS.\nSNS je kampanju bazirala na osudi privatizacija koje su učinjene u Kruševcu.\nI šta se dogodilo? Dogodilo se to da Aleksandar Vučić otvara pogone u tom Henkelu, i dogodilo se to da se pokazalo da nije bilo tih privatizacija da bi privreda u Kruševcu u potpunosti zamrla.\nZa vreme vlasti Srpske napredne stranke Kruševac je došao do poražavajuće statistike, da je gotovo 39 odsto građana ovog grada nezaposleno.\nTo je dramatično“, rekao je Pajtić.


27-02-2021 20:49 Svet Planeta\nTeroristički napad u Beču. (Foto: Jutjub)\nRadi se o dva muškarca iz Vintertura starosti od 25 i 18 godina, koji su već dugo deo švajcarske islamističke scene.\nDokazano je da su prošle godine putovali u Beč, gde su se sastali sa Fejzulajem, i da su čak i prenoćili u njegovom stanu.\nNakon što su se vratili u Švajcarsku Fejzulaj je pokušao u Slovačkoj, bezuspešno, da kupi municiju za svoju automatsku pušku.\nPostoji sumnja da je Fejzulaj to oružje dobio upravo od Švajcaraca.\nPosebno dvojicu muškaraca tereti dokazni materijal, odnosno, fotografija plana Beča na kojoj su obeležena mesta kasnijeg zločina u centru grada.


1. Članice će preduzeti neophodne zakonodavne ili druge mjere kako bi obezbijedile da krivična djela iz ove Konvencije budu kažnjiva sankcijama koje su djelotvorne, srazmjerne i koje odvraćaju od vršenja krivičnih djela, uzimajući u obzir njihovu ozbiljnost. Ove sankcije obuhvataju, prema potrebi, kazne lišavanja slobode, što može dovesti do izručenja.\n2. Članice mogu da donesu druge mjere u odnosu na učinioce, kao što su:\n- praćenje ili nadzor osuđenih lica;\n- ukidanje prava na roditeljstvo, ukoliko se najbolji interes djeteta, što može da uključuje bezbjednost žrtve, ne može garantovati ni na koji drugi način.\n1. Stepen ugrađenosti mjera/odredbi kojima se obezbjeđuje da krivična djela utvrđena u skladu sa ovom Konvencijom budu kažnjiva sankcijama koje su djelotvorne, srazmerne i koje odvraćaju od vršenja krivičnih djela, u relevantne zakone/podzakonska akta/strategije i politike.\n2. Odnos između zakonom propisanih i broja izrečenih sankcija od strane suda/tužilaštva za svako djelo obuhvaćeno ovom Konvencijom, na godišnjem nivou.\n3. Broj mjera/odredbi kojima se propisuje praćenje, odnosno nadzor osuđenih lica, a koje su ugrađene u relevantne zakone/podzakonska akta/strategije i politike.


Kada se koristi Microsoft Project, planer ili zaduženja - Office podrška\nKada se koristi Microsoft Project, planer ili zaduženja\nŽelite da organizujete zadataka projekta, ali ne znam koju Microsoft zadataka upravljanja aplikaciju da biste koristili? Ovaj članak opisuje pogodnosti Project Online, Microsoft Project, Microsoft Planneri Microsoft To-Doi upućuje na kako da bi to i kako da ga koristite kada su ga.\nKoju aplikaciju je odgovarajuće za projekat?\nDa li je ovo samostalni projekat ili je tima? Postoje nekoliko ishoda i zavisni elementi ili mnoge? Različitih aplikacija za upravljanje zadacima Microsoft su dizajnirani za različite projekta situacijama možda će vam se.\nPraćenje projekata, portfolija i vremenski definisani rasporedi\nProject Online je aplikacija zasnovanih na Vebu koji može da radi za mala, srednja i velika preduzeća. Menadžeri projekta možete da kreirate rasporede i dodeljivanje zadataka resurse koje možete videti svoje zadatke i izveštaj vreme. Menadžeri portfolija možete da pronađete u svim projekata da biste videli osobe rade na.\nCentar za pomoć u programu Project\nSe uključe u razgovor o Microsoft Project\nKreiranje samostalnog plana projekta\nMicrosoft Project je aplikacije na radnoj površini koje mogu da budu odličan za kreiranje plana gde želite da organizujete rad u fazama, zavisne između zadatke i tako dalje, za sebe ili za objavljivanje sa tim.\nKako nabaviti Project Professional ili standardni projekta\nBrzo kreiranje planove, dodeljivali zadatke i saradnja\nPlaner je svetlo debljina, aplikacije za mobilne ili zasnovane na Vebu koja dolazi uz većina Office 365 za preduzeća. Sa časa vi i vaš tim možete da kreirate planove, dodeljivanje zadataka, ćaskanje o zadacima, i grafikone napretka svog tima. Takođe možete da koristite planer iz programa Microsoft Teams i Microsoft SharePoint.\nSe uključe u razgovor o Microsoft Planner\nOdredili prioritet i dovršili najvažnijih stvari svaki dan\nZaduženja aplikacija vam omogućava da listu svih zadataka i ih Sortirajte tako da možete da se koncentrišete na ono što je važno. To uključuje listu My Day za dnevnih zadataka i omogućava vam da kreirate dodatne liste da biste organizovali rad, projekte, namirnica i tako dalje.\nPreuzmite Microsoft zaduženja\nDobijanje pomoći za Microsoft To-Do\nSe uključe u razgovor o Microsoft To-Do


Toyota Auris Verso - testovi se nastavljaju - Automagazin\nPodsetimo, aktuelna generacija modela Corolla Verso predstavljena je 2004. godine, a prošle godine preživela je facelift. Njen naslednik biće usavršen na svim poljima i nudiće veću varijabilnost unutrašnjeg prostora. Kvalitet automobila biće na uobičajeno visokom Toyotinom nivou, a očekuje se i zanimljiva paleta motora. Tržišnu premijera modela Auris Verso očekuje se u prvoj polovini sledeće godine. Goran Sarić - Automagazin


Precizan horoskop za sve znakove Zodijaka: kakvu ljubav i finansije donosi direktan hod Venere (do 28. aprila 2017. godine) — Astrologija — Stranica 1 od 3 — Lovesensa.rs\nDa li vaš znak dobija malo ljubavi i lepote od moćne Venere? Pročitajte...\nVenera, planeta lepote, ljubavi i novca, 15. aprila ulazi u senzibilne, kreativne Ribe, gde ostaje naredne dve nedelje, do 28. aprila. Vrlo blizu nje, na istom stepenu, naći će se i asteroid Hiron - aspekt koji podstiče tajne ljubavi i razdvojenost od partnera.\nPored Venere i Hirona, u Ribama se nalazi i Neptun, planeta ljubavnog zanosa i mašte, tako da će u drugoj polovini aprila započeti mnoge tajne romanse. Ovaj aspekt, takođe, podstiče inspiraciju i nadahnuće kod umetnika i naučnika koji mogu da naprave remek dela ili da dođu do novih otkrića. Trigon između Meseca u Strelcu i Venere u Ribama, 14. aprila, može da vas odvede na putovanje, moguće i prekookeansko. Od 22. do 24. aprila, Mesec će se pridružiti Veneri, Neptunu i Hironu u Ribama (naglašava nežna osećanja), što podstiče kreativnost, inspiraciju i maštu, kod kompozitora, slikara i naučnika.\nVenerini harmonični aspekti sa Marsom u Biku i Plutonom u Jarcu, donose uzbuđenja u njihov emotivni život ali i novac. Ipak, zbog napetog aspekta između Venere i Saturna u Strelcu, ne bi trebalo da se upuštate u kupoprodaju nekretnina, naročito ako imate kuću na moru, blizu jezera ili čak fontane. Ovaj aspekt simbolizuje i bakterijske infekcije, trovanje hranom, hormonski disbalans, probleme sa štitastom žlezdom, grlom, krajnicima, jajnicima, venama. Prelazak Venere preko poslednjeg zodijačkog znaka osetiće svi, a najviše vodeni i zemljani znakovi rođeni u trećoj dekadi.\nPozicija Neptuna i Venere u 12. astrološkom polju nagoveštava modeli satovi mogućnost ulaska u tajnu romansu sa nekim ko živi u prekookeanskoj zemlji.\nHoroskop otkriva kako da iskoristimo energiju punog Meseca: ovako na nas utiče pun Mesec u znaku Device\nTarot karta dana: simbolika sudbine za 1. jun 2018. godine\nNedeljna tarot prognoza: predviđanje sudbine do 10. decembra 2019. godine\nMlad Mesec u znaku Jarca: horoskop otkriva šta treba da uradimo za sreću i ljubav u budućnosti (17. januar 2018.)


Evropa razmatra plan protiv utaje poreza - Bizlife.rs\nEvropa razmatra plan protiv utaje poreza\n11:51 Brisel, 13/05/2013\nNa sastanku koji sutra počinje u Briselu, zvaničnici Evropske unije razmotriće plan protiv utaje poreza, posle poziva Grupe 20 (G20) da se Evropa bori protiv tog fenomena.\nTenzija o pokretanju tog pitanja je porasla u petak posle najave Velike Britanije, SAD i Australije da će pokrenuti veliku međunarodnu istragu o tajnim bankarskim računima.\n"Imaće mogućnost da s reči pređu na dela i nema izgovora da to ne urade", rekao je evropski komesar zadužen za poreska pitanje Algirdas Semeta.\nPrvi zadatak biće da se uveri Beč da delimično otkrije svoje bankarske tajne i da Luksemburg to isto učini. Austrija je pod stalnim pritiskom, jer je ona sada jedina članica EU koja ne dozvoljava automatsku razmenu bankarskih podataka i blokira zakon o štednji, kao deo borbe protiv utaje poreza.\nAustrijski kancelar Verner Fajman je rekao da je spreman da pregovora pod određenim uslovima – da se sačuva bankarska tajnost za austrijske državljane i da se ne diraju bilateralni sporazumi sa Švajcarskom i Lihtenštajnom o razmeni bankarskih podataka.\nMeđutim, EU se ne slaže s tim. "Principi EU jeste automatska razmena bankarskih podataka", izjavio je predsednik Evropske komisije Žoze Manuel Barozo. On je pozvao prošle nedelje pozvao evropske zvaničnike da preduzmu odlučne mere protiv utaje poreza.\nO borbi protiv utaje poreza, EU želi da pregovora i s drugim zemljama, kao što su Švajcarka, Andora, Monako i Lihtenštajn.\neu svet evropska unija utaja poreza


Svetla budućnost za lečenja kancera Svetla budućnost za lečenja kancera\nZdravlje januar 03 2017\tveličina teksta\tSmanji veličinu teksta Povećaj veličinu teksta\nIstraživači montrealskog univerziteta Mekgil, istraživanjem terapije karcinoma, ponudili su sistem korišćenja nanorobota. Kao sistem za navigaciju, nanoroboti koriste proteine i supstance koje su karakteristične za rast tumora, i koji ih navode do lokacije tumora.\nJedan od velikih problema u terapiji kancera predstavlja neselektivnost. Osim delovanja na ćelije tumora, terapija deluje i na zdrave okolne ćelije i tkiva i tako ih uništava. Posledica toga su brojni neželjeni efekti sa kojima se pacijenti teško bore.\nPrimenom leka uz korišćenje nanorobota bilo bi moguće ciljano delovanje leka na ćelije tumora, kako bi se sprečilo ugrožavanje drugih organa i zdravih tkiva. U tom slučaju i doze lekova bi bile niže, što opet umanjuje mogućnost pojave neželjenih dejstava.\nNaučnici su tokom eksperimenta, miševima ubrizgali nanorobotičke agense, koji su zapravo genetički modifikovane bakterije koje nose lek u kolorektalni tumor.\nNanoroboti su se tom prilikom kretali najkraćim putem od mesta na koje je lek ubrizgan do mesta gde je potrebno lečenje i to zahvaljujući sposobnosti da otkriju supstance i proteine koji su u vezi sa rastom tumora.\nNanoroboti su veličine 3 mikrometara i po automatizmu otpuštaju lek, kada dođu do ćelija tumora.\nIpak, novo otkriće ipak ima izvesna ograničenja. Nanoroboti za sada mogu da identifikuju tek neke vrste tumora kao što su kolorektalni i karcinom dojke.\nIstraživači se nadaju da će napredak u razvoju tehnologije omogućiti kreiranje nanorobota koji bi prepoznavali i druge vrste tumora naročito u ranoj fazi nastanka. Tako bi nanoroboti mogli biti korišćeni i preventivno.\nNanoroboti su već patentirani u SAD-u, Japanu i državama Evropske Unije bez obzira na to što klinička ispitivanja na ljudima još nisu počela.\nInovativni način korišćenja nanorobota otvara brojne mogućnosti za nove načine primene starih vidova terapije karcinoma.\nnanorobot\t lecenje\t kancer\t eksperiment\t zdravlje\nEmulzija za lečenje psorijaze po ruskoj recepturi... Autor ovog recepta je ruski akademik L. Nikolajčuk. Recept je objavljen u knjizi “ Lekovita ulja “ 2007 Potrebno je: Laneno ulje 50 ml Kozje mle...


Šta Makron donosi u Srbiju? | Novine Toronto\nPokretne slike - Simpatije za đavola\nSuper-zloća iz Gotam Sitija je postao novi gospodar Holivuda! Još od svog trijumfalnog debija na...\nKo je Ričard Grenel, predloženi specijalni izaslanik Trampa za dijalog Beograda i Prištine\nPredsednik SAD Donald Tramp želi da ambasador SAD u Nemačkoj Ričard Grenel bude specijalni...\nPočelo snimanje igranog filma o Svetozaru Miletiću\nPočelo je snimanje igranog filma o Svetozaru Miletiću u Beogradu, a pored Beograda snimaće se i u...\nMMF: Sinhronizovano usporavanje svetskog rasta\nSvetski rast prolazi kroz "sinhronizovano usporavanje" zbog trgovinskih tenzija koje bi moglo da...\nI, kao što postoje razlike među onima koji obavljaju najviše političke pozicije u Evropskoj...\nIzgradnja Severnog toka 2, kojim će se udvostručiti ruske isporuke gasa Nemačkoj na ruti kroz...\nNobelova nagrada za medicinu, hemiju i fiziku\nSaopštavanjem imena dobitnika Novelove nagrade za medicinu počela je sezona Nobelovih nagrada koje...\nŠta Makron donosi u Srbiju?\nPredsednik Francuske Emanuel Makron želi da posetom Srbiji pokaže da je Pariz i dalje "značajan igrač na svetskoj političkoj i bezbednosnoj sceni", pišu beogradske "Večernje novosti" uoči njegovog dolaska u Beograd gde će biti početkom iduće nedelje, 15. i 16. jula.\n"Večernje novosti" u izdanju za četvrtak navode da "nije isključeno da se Francuska ubuduće intenzivnije uključi u rešavanje kosovskog problema".\nO tome piše i beogradski "Blic" u izdanju od četvrtka i navodi da Makron u Srbiju "donosi pet poruka": može li Srbija u EU pre 2028. godine, ima li plan da "pritisne Prištinu" da povuče takse, kako da se unapredi ekonomsku saradnja, a kako saradnja u bezbednosti, i saradnja u kulturi.\nZato se, piše taj list, postavlja pitanje da li će "predsednik Srbije da otkravi čelični stav svog francuskog kolege".\n"Politika" piše da će odnosi Beograda i Prištine "svakako biti na dnevnom redu" razgovora Makrona i predsednika Aleksandra Vučića.\n"Politika" takođe ukazuje da je dolazak Makrona u Beograd "svakako jedan od najznačajnijih spoljnopolitičkih sastanaka" koje će Vučić imati ove godine, i podseća da je poslednji francuski predsednik koji je posetio Srbiju bio Žak Širak, 7. decembra 2001. godine.\nPo još nezvaničnom planu posete, "Politika" navodi da će francuski predsednik prvog dana na Aerodromu Nikola Tesla otkriti ploču kojom će biti obeležen proces modernizacije aerodroma kojim po koncesiji upravlja francuska kompanija "Vansi". Zatim će mu biti priređen zvaničan doček u Palati Srbija, a sledi razgovor s Vučićem.\nZatim će sastanak dve delegacije, a Makron će posetiti Novo groblje, Spomenik braniocima Beograda, Kalemegdan i Spomenik zahvalnosti Francuskoj, gde se "očekuje susret s građanima", piše "Politika".\nDrugi dan posete Makrona će biti za još razgledanja Beograda i za razgovor, uajedno s Vučićem, s mladima iz "regionalnog omladinskog centra".\nTokom Makronove dvodnevne posete biće angažovano 4.000 do 5.000 policajaca, uz pripadnike specijalnih jedinica MUP i Vojske Srbije, piše "Blic".\nKako list navodi, Makron dolazi sa oko 100 francuskih "bezbednjaka". Jedna grupa je već stigla i s pripadnicima srpske policije i službi bezbednosti priprema plan zaštite.


Da li nas čeka Switch upgrade i Super Mario u 3840 x 2160?\nPosted petak 11 09 2020 06:06:44\nNintendo navodno traži od svih razvojnih studija koji trenutno rade na naslovima za Switch da njihove igre budu spremne za 4K, što sugeriše da je nova verzija konzole sa podrškom za veće rezolucije na putu.\nKako prenosi Bloomberg Nintendovi planovi da pojača proizvodnju Switch konzola sadrže i spomenuti zahtev. Third-party razvojni timovi su navodno dobili instrukcije "da učine njihove nove igre spremnim za 4K" što nas navodi da zaključimo da će novi model Switcha moći da izbacuje sliku mnogo veće rezolucije nego trenutna konzola.\nOvaj izveštaj stigao brzo nakon što smo čuli tračeve o novom Nintendo Switch modelu sa boljim ekranom. Ti tračevi navode da je nova konzola već u proizvodnji sa planom da bude puštena u prodaju u prvom kvartalu 2021. godine. Mnogi tračevi o takozvanom Switch Pro-u gomilaju se već neko vreme, neki su predivđali i izlazak nove konzole pre kraja 2020. godine. Nintendo je ipak brzo ugasio te glasine rekavši da "nemaju planove" da izbace novi Nintendo Switch model ove godine.\nU drugim Nintendo vestima, potražnja za Super Mario 3D All-Stars kolekcijom je totalno razvalila sajt Amazon, igra je i pre svog zvaničnog izlaska samo u preprodaji uspela da postane druga najprodavanija igra u 2020. godini na Amazonu, iznad je samo megahit Animal Crossing: New Horizons (našu recenziju možete pročitati ovde).


Liberalno-demokratska partija traži hitnu sednicu Odbora Skupštine Srbije za pravosuđe i upravu, izjavila je danas potpredsednica te stranke Judita Popović i dodala da se pokazalo da je LDP bila u pravu kada je tvrdila da je napad na reformu pravosuđa organizovan i iskonstruisan iz političkih krugova koje imaju za cilj da se ta reforma zaustavi.\nPopovićeva je na konefrenciji za novinare LDP-a u Domu Narodne skupštine kazala da je cilj tih političkih krugova zaustavljanje reforme pravosuđa prekid evropskih integracija Srbije.\n"Kada govorimo o sudijama koje nisu izabrane, a učlanile su se u SNS možemo konstatovati da se dešava nešto čudno, jer razlozi zbog kojih su oni podneli ustavne žalbe su bili, pre svega, političke prirode", kazala je ona i navela da su te sudije govorile o tome da su sudije koje su izabrane imale odredjene političke podrške iz konkretnih partija na vlasti".\n"Te iste sudije koje su zamerale drugima neku partijsku pripadnost učlanile su se u konkretnu političku stranku i učinile su isto to - ono što su drugima osporavali sami su uradili i to sebi odobrili".\n"Dakle, partija je ta od koje se očekuje da ponovo budu izabrani u neko dogledno vreme", rekla je ona i naglasila da se mora zaustaviti postupak da se sve fokusira i prepusti strankama i da one imaju najveći uticaj na pravosuđe.\nOna je dodala da LDP smatra da je krajnje vreme da društvo u celini, a pre svega izvršna vlast i parlament pruže konkretnu podršku Vosokom savetu sudstva i Državnom veću tužilaca, jer je očigledno da su svi napadi usmereni na te institucije koje su, prema njenim rečima, ostavljenje same da se bore protiv žestoke politizacije problematike reforme pravosuđa".\nPrema njenim rečima, LDP predlaže da se zakaže sednica Odbora za pravosuđe kako bi on, kao deo i element postupka reforme pravosuđa, dao odgovor parlamenta i preuzeo odgovornost za proces te reforme.\nOna je dodala da ne može isljučivo nosilac reforme biti Visoki savet sudstva, već odgovornost treba da preuzmu i izvršna vlast i parlament.\nPopovićeva je kazala da se mora harmonizovati i koordinirati zajednički rad i napraviti "strategija" kako dalje sprovoditi reforma pravosudja koja nije "ad hok", već proces koji traje.


RTS :: Košarkaška Liga šampiona će se gledati i u Americi\nKošarka Košarkaška Liga šampiona će se gledati i u Americi\nsreda, 21. okt 2020, 14:36 -> 15:05\nPeta sezona Košarkaške Lige šampiona biće prenošena i na teritoriji Sjedinjenih Američkih Država, potvrđeno je iz tog takmičenja. Vidljivost KLŠ u Severnoj Americi biće maksimizirana, poručio je izvršni direktor takmičenja Patrik Komninos nakon potpisivanja ugovora sa Bi-In Sportsom.\nKako je navedeno u saopštenju na sajtu, TV prava za region Severne Amerike otkupila je globalna sportska mreža ”Bi-IN Sports”.\nOvaj sportski medijski gigant će mečeve najjačeg evropskog takmičenja pod okriljem Fiba prenositi na kanalu koji je otvoren, odnosno potpuno besplatan.\nU planu je prenos jedne utakmice nedeljno kada je reč o regularnom delu sezone, kao i veći deo plej-ofa i kompletan fajnal-for.\n"Košarkaška Liga šampiona utočište je za američke i kanadske sportiste, od kojih su mnogi bivši NBA i NCAA igrači. Dodavanje KLŠ-a u programsku postavku ’Bi-IN Sportsa’ samo je još jedan način na koji diverzifikujemo nudeći zabavu koja odgovara željama svakog ljubitelja sporta", poručio je Antonio Briseno, izvršni direktor te mreže za Severnu Ameriku.\nI izvršni direktor košarkaške Lige šampiona Patrik Komninos podržao je partnerstvo.\n"Veliko nam je zadovoljstvo što se udružujemo sa Bi-IN-om, globalnom mrežom za emitovanje i specijalizovanom za sport i zabavu", rekao je on. ”Vidljivost košarkaške Lige šampiona biće maksimizirana zahvaljujući prenosu mečeva u SAD i drago nam je kada vidimo kako Košarkaška Liga šampiona proširuje svoju prisutnost kroz ovu digitalnu pokrivenost."\nRegularna sezona KLŠ, koja je se nalazi pod okriljem Fiba, počela je juče (20. oktobra) i završava 27. januara, kada će uslediti plej-of.


On je na današnjoj konferenciji koalicije NADA pozvao građane da na referendumu ne glasaju za promene Ustava, jer objašnjava, ne treba tako lako da pristanu na promenu najvišeg pravnog akta koji je jedna od najsnažnijih brana za očuvanje teritorijalne celovitosti Srbije.\nOn smatra da je promena Ustava, kako kaže, iznuđena i snažno sugerisana od strane Evropske unije.\nDodaje da pravosuđe, kao tema tih promena, zavisi od političke volje, te da ono i sa postojećim ustavnim rešenjima može biti efikasno, i suprotno, pođednako loše ako se promene usvoje.\nLider DŠ je izrazio nadu da će Zakon o referendumu i narodnoj inicijativi kroz izmene i dopune biti poboljšan, i pozvao predsednika Srbije da iskoristi svoja ustavna ovlašćenja i vrati Zakon o eksproprijaciji na ponovno odlučivanje Narodnoj skupštini.\n- Pozivamo ga da ne ide u nekakve akrobacije i razne pravne kombinatorike, kojima će pokušati da ispegla ovu situaciju, nego da iskoristi svoja ustavna ovlašćenja i na najnormalniji način vrati Zakon na ponovno odlučivanje - rekao je Jovanović, i dodao da bi bilo jako dobro kada bi Skupština nakon toga odložila odlučivanje o tom zakonu za period posle izbora.\n(UŽIVO) ZATVORENA BIRALIŠTA SNS: 60,48 odsto birača glasalo za promenu ustava, a 39,52 odsto bilo protiv


Šta donosi Zakon o OIE - Energija Balkana\nPočetna » Energetika » Šta donosi Zakon o OIE\nObnovljivi izvori energije (OIE) mogu da se podele u dve glavne kategorije:\ntradicionalne obnovljive izvore energije (biomasa i energija velikih hidroelektrana),\n„nove“ obnovljive izvore energije, kao što su energija sunca, vetra, geotermalna energija i sl.\nJedan od strateških prioriteta u razvoju energetike u Republici Srbiji je povećanje udela u proizvodnji električne energije iz OIE. Stoga je radi usaglašavanja sa propisima Evropske unije i definisanja regulatornog okvira u vezi sa OIE, Narodna skupština Republike Srbije 20. aprila 2021. godine donela Zakon o korišćenju obnovljivih izvora energije (u daljem tekstu Zakon o OIE).\nZakon o OIE je stupio na snagu 30. aprila 2021. Godine. Jedan od ključnih ciljeva ovog zakona je u nastojanju da se reši problem nedovoljnog povećanja udela OIE, uklanjanjem glavnih uzroka koji sprečavaju njihov rast. Zakon o OIE je prvi poseban zakon u Republici Srbiji koji reguliše OIE, s obzirom da je oblast OIE bila ranije uređena Zakonom o energetici kao opštim zakonom.\nZakon o OIE predstavlja i pravni okvir koji bi trebalo da stvori pravnu sigurnost i podsticajni poslovni ambijent za dinamičnije investiranje u oblasti OIE u Republici Srbiji. Takođe, Zakonom o OIE je propisano da je korišćenje energije iz obnovljivih izvora u javnom interesu Republike Srbije i od posebnog značaja za Republiku Srbiju. Nadzor nad sprovođenjem Zakona o OIE će vršiti Ministarstvo rudarstva i energetike Republike Srbije (MRE).\nPravo na tržišne premije i fid-in tarife sticaće se u postupku aukcija. Aukcija, kao novina propisana Zakonom o OIE, je postupak u kome se učesnici na konkurentan način nadmeću da ponudom najniže tržišne premije, odnosno fid-in tarife, popune kvotu i steknu pravo na podsticajne mere.\nPostupak aukcije se sastoji od tri faze:\nodabir najboljih ponuda.\nAukcije će da organizuje MRE, koje je trenutno u postupku nabavke odgovarajućeg softvera, te planira da prve aukcije organizuje u poslednjem kvartalu 2021. godine.\nNadmetanje se sprovodi prema kriterijumu koja ponuda sadrži nižu tržišnu premiju/ otkupnu cenu/fid-in tarifu u odnosu na maksimalno određenu. Nakon faze nadmetanja, vrši se rangiranje od najnižeg do najvišeg ponuđenog iznosa, u okviru zadatog maksimuma. Po tom redosledu se popunjava kvota.\nNakon popunjavanja kvota, komisija koju rešenjem obrazuje ministar nadležan za poslove energetike (u daljem tekstu Komisija), sastavlja rang listu zajedno sa izveštajem o sprovedenom postupku i dostavlja dokumentaciju MRE. Na osnovu primljene dokumentacije MRE donosi rešenje o dodeljivanju ili odbijanju prava na tržišnu premiju/fid-in tarifu učesnicima u postupku aukcije, koje je konačno i protiv kojeg može da se pokrene upravni spor.\nMetodologiju za određivanje maksimalne tržišne premije/otkupne cene/fid-in tarife propisuje Agencija za energetiku Republike Srbije (AERS) najkasnije do kraja decembra tekuće godine, za narednu godinu.\nMRE objavljuje početak planirane aukcije, uz informacije o raspoloživim kvotama, maksimalnoj visini tržišne premije/otkupne cene/fid-in tarife, kao i o ostalim relevantnim podacima, najmanje 45 dana unapred na svojoj veb platformi.\nMRE objavljuje, za period od tri godine:\nplan sistema podsticaja koji se primenjuje,\nokvirni vremenski plan održavanja aukcija,\nočekivane nove kapacitete iz obnovljivih izvora energije, koji će biti u sistemu podsticaja,\nukupna podsticajna sredstva – koja će se raspodeliti povlašćenim proizvođačima, koji ostvare pravo na podsticaje u narednom periodu od tri godine,\nkao i vrste tehnologije koje će biti podržane u sistemu podsticaja, ukoliko su poznate.\nPlan sistema podsticaja MRE objavljuje do kraja februara jednom u tri godine i ažurira plan sistema podsticaja – svake godine do kraja februara u slučaju promene podataka koji se navode u planu sistema podsticaja.\nPrivremeni povlašćeni proizvođač električne energije iz OIE je pravno lice ili preduzetnik koji je u postupku aukcije stekao pravo na tržišnu premiju, odnosno pravo na fid-in tarifu i ima druga prava i obaveze predviđene Zakonom o OIE.\nUčesnici u postupku aukcije, čije su ponude na aukcijama obuhvaćene rešenjem o dodeljivanju prava na tržišne premije/fid-in tarife, stiču status privremenog povlašćenog proizvođača električne energije danom donošenja tog rešenja.\nSticanje statusa privremenog povlašćenog proizvođača električne energije nastupa pravnosnažnošću rešenja MRE, kada nastupa i obaveza da u roku od 30 dana dostavi finansijski instrument obezbeđenja. Nakon toga, privremeni povlašćeni proizvođač električne energije zaključuje ugovor o tržišnoj premiji sa ovlašćenom ugovornom stranom, koju funkciju će najverovatnije da obavlja EPS kao garantovani snabdevač.\nU slučaju da se u navedenom roku ne dostavi finansijski instrument obezbeđenja, gubi se status privremenog povlašćenog proizvođača i kvota ostaje neraspodeljena do sledeće aukcije.\nTakođe, privremeni povlašćeni proizvođač električne energije je dužan da, između ostalog, u roku od dve godine od dana sticanja tog statusa, pribavi pravnosnažnu građevinsku dozvolu za elektranu i saglasnost na studiju o proceni uticaja, odnosno odluku da nije potrebna procena uticaja na životnu sredinu, osim ukoliko pre sticanja tog statusa nije pribavio navedenu dokumentaciju.\nPrivremeni povlašćeni proizvođač može da stekne status povlašćenog proizvođača električne energije ukoliko ispuni odgovarajuće uslove propisane Zakonom o OIE:\nda pribavi licencu za obavljanje energetske delatnosti proizvodnje električne energije, a koja obuhvata elektranu za koju je stekao status privremenog povlašćenog proizvođača (predmetnu licencu izdaje AERS),\nda je elektrana trajno priključena na prenosni, distributivni, odnosno zatvoreni distributivni sistem električne energije sa odobrenom snagom, za koju je elektrana u statusu privremenog povlašćenog proizvođača,\nkao i da je dobio upotrebnu dozvolu za elektranu za koju je stekao status privremenog povlašćenog proizvođača.\nTržišna premija je vrsta operativne državne pomoći u vidu dodatka na tržišnu cenu električne energije, koju korisnici tržišne premije isporuče na tržište. Ona se određuje u evrocentima po kilovat času u postupku aukcija i isplaćuje se na mesečnom nivou za električnu energiju koju elektrana isporuči u elektroenergetski sistem.\nNakon uspešne aukcije i sticanja statusa privremenog povlašćenog proizvođača električne energije, zaključuje se ugovor o tržišnoj premiji sa ovlašćenom ugovornom stranom. Ovlašćena ugovorna strana (što će najverovatnije biti EPS) sa kojom korisnik tržišne premije zaključuje ugovor o tržišnoj premiji, vrši samo isplatu tržišne premije, ali ne i otkup električne energije od korisnika tržišne premije.\nAko se tržišna premija određuje u zavisnosti od referentne tržišne cene, a tržišna cena električne energije, koja je osnov za izračunavanje referentne tržišne cene je negativna, tržišna premija se ne isplaćuje za period negativne tržišne cene električne energije.\nVlada, na predlog MRE, bliže uređuje vrstu, način i uslove sticanja, ostvarivanja i prestanak prava na tržišnu premiju, kao i način određivanja referentne tržišne cene. Drugim rečima, ovo pitanje će detaljno biti uređeno podzakonskim aktima, odnosno uredbama Vlade.\nFid-in tarifa je vrsta operativne državne pomoći, koja se dodeljuje u vidu podsticajne otkupne cene koja se garantuje po kilovat času za isporučenu električnu energiju u toku podsticajnog perioda.\nNavedeni sistem će biti primenjiv samo za mala postrojenja (elektrane odobrene snage manje od 500 kW, odnosno elektrane na vetar čija je odobrena snaga manja od 3 MW) i demonstracione projekte (nekomercijalni projekti iz OIE, kojim se neka tehnologija demonstrira kao prva te vrste i predstavlja značajnu inovaciju, koja uveliko premašuje najviši nivo postojeće tehnologije korišćenja obnovljivih izvora i ima status inovacionog projekta u smislu odgovarajućeg zakona), koji će biti dodatno precizirani podzakonskim aktom.\nFid-in tarifa se obračunava i isplaćuje na mesečnom nivou, na osnovu sprovedenog postupka aukcije i raspoloživih kvota koje propisuje Vlada.\nVlada takođe, na predlog MRE, određuje uslove pod kojim se može steći fid-in tarifa, kao i način sticanja statusa povlašćenog proizvođača. Razlika u odnosu na tržišne premije se ogleda u nepostojanju obaveze podnošenja finansijskog instrumenta obezbeđenja za mala postrojenja ili demonstracione projekte odobrene snage manje od 100 kW, dok se u svemu ostalom identično primenjuju navedena pravila za aukcije.\nNakon sprovedene aukcije, privremeni povlašćeni proizvođači, koji ostvaruju pravo na fid-in tarife, zaključuju ugovor o fid-in tarifi sa garantovanim snabdevačem. Vlada na predlog MRE bliže propisuje model ugovora o fid-in tarifi.\nU cilju stvaranja pravne sigurnosti za investiranje u OIE, operatori prenosnog ili distributivnog sistema su dužni da prioritetno preuzimaju struju iz OIE, bez obzira da li je proizvođač u sistemu podsticaja, osim u slučaju kada je ugrožena sigurnost rada energetskog sistema.\nGarantovani snabdevač preuzima balansnu odgovornost za proizvođače OIE u sistemu tržišne premije ili koji su van sistema podsticaja, do uspostavljanja likvidnog organizovanog unutardnevnog tržišta električne energije.\nTakođe, garantovani snabdevač preuzima balansnu odgovornost i snosi troškove balansiranja u sistemu fid-in tarife, do isteka podsticajnog perioda.\nZakon o OIE uvodi i institut kupca-proizvođača. Kupac-proizvođač je krajnji kupac koji je na unutrašnje instalacije priključio sopstveni objekat za proizvodnju električne energije iz OIE, pri čemu se proizvedena električna energija koristi za snabdevanje sopstvene potrošnje, a višak proizvedene električne energije isporučuje u prenosni sistem, distributivni sistem, odnosno zatvoreni distributivni sistem.\nUsklađivanje sa politikama EU\nDonošenje Zakona o OIE je podstaklo usklađivanje sa politikama Evropske unije.\nNaknada za podsticanje proizvodnje električne energije iz OIE se nije menjala od 2015. godine, što je predstavljalo finansijsko opterećenje za EPS, koji je bio u obavezi da otkupi svu energiju od povlašćenih i privremeno povlašćenih proizvođača, poput malih hidroelektrana, vetroelektrana i drugih izvora. Izmenom naknada za podsticaje Zakonom o OIE će proizvođači električne energije iz OIE biti više izloženi tržištu i preuzeće odgovornost za razvoj sopstvenog poslovanja. Investitori će sami ponuditi cenu po kojoj će biti spremni da investiraju, imajući u vidu smanjenje troškova tehnologija za korišćenje OIE u prethodnim godinama.\nIzvor: advokati iz Advokatske kancelarije VUK Poreski Advokati\nTagovi: advokatska kancelarija, aukcija, balansna odgovornost, distributivni system, električna energija, EPS, fid-in tarifa, garantovani snabdevač, kupac-proizvođač, obnovljivi izvori energije, OIE, prenosni system, tržišna premija, tržište, Vuk poreski advokati, Zakon o OIE\nPrevPRETHODNONorveška – lider u zelenoj energiji\nSLEDEĆESAD ulažu milijarde u hvatanje i transportovanje CO2Next\nCena MWh za isporuku 2024. godine u Rumuniji skoro 140 evra


HomeEkologijaPočinju radovi na zameni kotlova u toplani u Kragujevcu\n06/09/2021Redakcija BALKAN TVEkologija, Vesti0\nMinistarka zaštite životne sredine u Vladi Republike Srbije Irena Vujović saopštila je da radovi na zameni 50 godina starih kotlova u kragujevačkoj toplani mogu da počnu, nakon što je danas potpisan ugovor sa izvođačem radova.\nVujović je nakon potpisivanja ugovora, kojem su prisustvovali i gradonačelnik Kragujevca Nikola Dašić i direktor toplane „Energetika“ Andreja Ilić, istakla da će kvalitet vazduha u Kragujevcu biti značajno bolji kada se završe radovi.\nOna je precizirala da će radove izvoditi konzorcijum koji čine „Energotehnika Južna Bačka“, „Reming“, „Jadran“ i „AG institut“, u okviru projekta kompletne rekonstrukcije toplane „Energetika“ u Kragujevcu, koja se sprovodi uz podršku EBRD.\nOvo su odlične vesti, posebno ako imamo u vidu to da je gradska toplana jedan od najvećih zagađivača u Kragujevcu, navela je ministarka i objasnila da je cilj da kompletna toplana pređe na ekološki prihvatljiviji energent, što će u značajnoj meri poboljšati kvalitet vazduha, a samim tim i kvalitet života građana u Kragujevcu.\nVujović je iskazala zahvalnost Evropskoj banci za obnovu i razvoj (EBRD) koja je prepoznala problem i što smo zajedno maksimalno ubrzali rešavanje.\nOtkad smo u januaru konstatovali koliki je ovo problem za građane Kragujevca, uspeli smo da u veoma kratkom roku prođemo kroz sve potrebne predradnje i da već sada potpišemo ugovor sa izvođačem, ukazala je ministarka.\nOna je podvukla da se izvođač obavezao da završi radove u roku od 120 dana kako bi nova, energetski efikasnija toplana, mogla da bude puštena u probni rad već u predstojećoj grejnoj sezoni.\nPrema njenim rečima, procene su da će, kada se realizuje ovaj veliki projekat, emisije ugljen-dioksida u centru grada biti smanjene za 66 odsto, azot oksida za približno 90 odsto, dok će emisija čestica biti eliminisana.\nVujović je prenela zahvalnost partnerima iz EBRD što nas podržavaju u sprovođenju ekoloških projekata i aktivnosti kojima je cilj poboljšanje kvaliteta vazduha, objasnivši da ovakvim kapitalnim projektima, osim što rešavamo decenijske probleme, unapređujemo i stanje životne sredine.\nApsolutni prioritet nam je, kako je podvukla, rešavanje problema aerozagađenja i u narednom periodu ćemo na tome raditi još energičnije, za čistiju budućnost narednih generacija.\nOna je precizirala da je modernizacija kotlova samo prva faza projekta, dok će u drugoj biti rešen i problem deponije pepela koja se nalazi u kompleksu toplane “Energetika”, za koju se trenutno radi studija.\nSa deponije će se ukloniti 40.000 tona decenijama nagomilanog pepela, a novog neće ni biti, jer će se ugalj koji ga stvara potpuno izbaciti iz upotrebe, naglasila je ministarka.\nČestitka Kisić Tepavčević povodom Roš-Ašane


Treći ,,Guitar fest“ održaće se 30. i 31. oktobra, u galeriji Centra za kulturu, u organizaciji Škole za osnovno muzičko obrazovanje i nevladine organizacije ,,Kan“.\nFestival će sjutra veče od 18 časova svečano otvoriti gitaristi Marko Prentić i Dražen Joković, a koncert se organizuje uz poštovanje preporuka i mjera Nacionalnog koordinacionog tijela.\n,,U subotu će biti održano takmičenje učenika u disciplini solo gitara i kamerni sastavi od 11 časova, dok će od 16 časova biti organizovana dodjela nagrada. Ove godine festival nije međunarodnog karaktera, već će učestvovati 15 prijavljenih učenika iz Crne Gore, ali se svakako nadamo lijepom druženju“, kazala je za Radio Bijelo Polje, direktorica Škole za osnovno muzičko obrazovanje, Jasmila Hot, i pozvala sugrađane da ih i ove godine podrže.\nPodsjeća da je broj posjetilaca ograničen na 30.\nU okviru ovogodišnjeg festivala u subotu će biti održano predavanje na temu ,,Savremena crnogorska kamerna muzika“, profesora Senada Gačevića, od 15 časova.\nFestival ,,Guitar fest“ podržan je od strane Opštinske kancelarije za podršku nevladinim organizacijama.


Izbori u Mramorku obeleženi nasiljem nad građanima i zakonima - NOVA stranka\n14.05.2018 Press služba Naslovna 0\nNeregularnosti u vezi sa juče održanim izborima za Savet MZ Mramorak, nova su potvrda namere Srpske napredne stranke da, po svaku cenu, sprovodeći brutalno nasilje nad građanima, zakonima i osnovnim demokratskim principima, sačuva golu vlast na svim nivoima i privilegije koje njeni funkcioneri zdušno koriste.\nZnajući da su izgubili poverenje naroda, pa čak i velikog dela svog članstva koje su izigrali, te da ne mogu ponuditi ni ljude ni program koje bi građani Mramorka podržali, pribegli su gruboj demonstraciji sile i uskratili uslove za održavanje poštenih demokratskih izbora. Najodgovornijim licima za sprovođenje ovog brutalnog nasilja smatramo:\nSanju Petrović, predsednicu Opštine Kovin i Opštinskog odbora Srpske napredne stranke,\nJelenu Čolaković, načelnicu Odeljenja za opštu upravu SO Kovin i predsednicu Komisije za sprovođenje izbora za Savet MZ Mramorak.\nTakođe, ogroman deo odgovornosti za obavljanje ovog nečasnog posla i poniženja kom su izložili svoje komšije građane Mramorka, snose svi članovi biračkih odbora i kandidati SNS za Savet MZ Mramorak.\nPodsećamo da je Srpska napredna stranka uvela i da godinama sprovodi kriminalnu praksu javne kupovine glasova novcem i životnim namirnicama, vršenja pritisaka, ucena i pretnji nad glasačima, te da tako osvojenu vlast zloupotrebljava isključivo za nezakonito ostvarivanje interesa svojih funkcionera i aktivista na štetu diskriminisanog i poniženog naroda.\nNova stranka će ostati dosledna u borbi za ostvarivanje osnovnih demokratskih i ljudskih prava i interesa građana Mramorka, Kovina i cele Srbije i odlučno se suprotstaviti bahatom bezakonju i teroru vladajućih garnitura na svim nivoima vlasti. Pozivamo građane Mramorka i opštine Kovin da nam se pridruže u borbi za pravednije i demokratski uređeno društvo, te za ostvarivanje interesa svih građana.\nOpštinski odbor Nove stranke Kovin\nPrevious article\tNeophodno pooštravanje kazni za "bakarnu mafiju\n" Next article\tŽivković: Veće plate, a ne jeftiniji stanovi


U sufinansiranju filmova od posebnog značaja za crnogorsku kulturu podržani su projekti „Rovačka republika” reditelja Željka Sošića, producentske kompanije Dogma studio; „Danilo” reditelja Andra Martinovića, producentske kompanije Mimesis i „Suđenje Todora Kadića” u režiji Andrije Mugoše i Milorada Milatovića, producentske kompanije A production.\nProjekat „Planeta 7693”, reditelja Gojka Berkuljana, producentske kompanije A production, podržan je u kategoriji sufinansiranja filmova za djecu i omladinu.\nU kategoriji filmova od posebnog značaja za crnogorsku kulturu stručni konsultanti bili su dramski pisac i scenarista prof. dr Nenad Vujadinović, istoričar dr Boban Batrićević i filmski kritičar Vuk Perović, dok su u kategoriji filmova za djecu i omladinu stručni konsultanti bili psiholog Radoje Cerović, producent dr Edin Jašarović i scenarista Stefan Bošković.


Počinju "Šantićeve večeri poezije" i bez finansijske pomoći institucija - mojKontakt portal - Radio Televizija Kontakt\nZa ovu 95. i jednu od najznačajnijih manifestacija, organizatori nisu dobili finansijsku podršku grada Mostara, niti bilo koje druge institucije u BiH.\nBez obzira na to, “Prosvjeta” i “Gusle” uspjele su da organizuju kvalitetan sedmodnevni program koji će trajati do 29. septembra.\nPredsjednik mostarske “Prosvjete” Branislav Rajković rekao je ranije da ni “Prosvjeta”, ni “Gusle”, kao nacionalna društva, nisu na budžetu niti imaju stalne prihode, već se finansiraju iz projekata.\n“Bez obzira na finansijske poteškoće, mi ipak imamo dobar program na Šantićevim večerima poezije”, rekao je Rajković.\nPredsjednik “Gusala” Radislav Tubić istakao je da je sramotno za predstavnike gradske vlasti Mostara, kao i drugih institucija u BiH, to što je izostala podrška za “Šantićeve večeri poezije”.\n“U današnje vrijeme je veoma teško organizovati bilo kakvu kulturnu manifestaciju, ali mislimo da je Šantić, ako nigdje drugo, onda bar u Mostaru zaslužio veliku podršku i da se u njegovu čast organizuju ove večeri koje bi trebalo duže da traju i da imaju što kvalitetniji program. Nažalost, i ove godine su se oglušili na naše molbe ljudi iz Gradske uprave i iz mnogih institucija u BiH”, rekao je Tubić.\nOn je dodao da su skromnu pomoć manifestaciji dali jedino “Elektroprivreda Republike Srpske” i “Moj taksi” iz Mostara.\nOrganizatori su naveli da će “Šantićeve večeri poezije” biti otvorene u atrijumu Vladičanskog dvora u Mostaru u 19.00 časova, kada će nastupiti SPKUD “Gusle” Mostar, Klapa “Hrvoje” iz Mostara i ansambl “Mostarske kiše”, nakon čega je najavljeno učešće glumice Svetlane Bojković.\nSutra, u 19.00 časova u atrijumu Vladičanskog dvora u Mostaru biće otvorena izložba “Јovan Dučić u diplomatiji”, u saradnji s Arhivom Јugoslavije i SPKD “Prosvjeta” Gacko.\nZa srijedu, 24. septembra, rezervisan je za “Portret Milice Јeftimijević Lilić”, koja je i potpredsjednik Udruženja književnika Srbije i koja će predstaviti svoj književni rad na srpskom, njemačkom i italijnskom jeziku.\nPoetsko veče mladih, u saradnji sa Koledžom ujedinjenog svijeta u Mostaru, biće održano u petak, 26. septembra, a u subotu, 27. septembra, u Gradskoj galeriji u Nevesinju biće održano poetsko – muzičko veče “Druga Šantićeva kuća”, jer je Nevesinje bilo druga kuća poznatog mostarskog pjesnika.\nU ponedjeljak, 29. septembra, na velikom stepeništu u Starom gradu u Mostaru biće održano veče savremene poezije, čime će biti i zatvorene “Šantićeve večeri”, prenose agencije.\nBrčko: Pretres na tri lokacije


Za pet projekata 192,5 miliona dolara kredita Svetske banke - Bor GRAD INFO\nZa pet projekata 192,5 miliona dolara kredita Svetske banke\nurednik\t јул 28, 2007 537 0\nBeograd – Ministar finansija Mirko Cvetković i novi direktor Kancelarije Svetske banke u Srbiji Sajmon Grej potpisali su juče ugovor o kreditima vrednim 192,5 miliona dolara. Novac je namenjen projektima rehabilitacije sistema za navodnjavanje i odvodnjavanje (50 miliona dolara), regionalnog razvoja Bora (43 miliona dolara), energetsku efikasnost (28 miliona dolara), dok će za rekonstrukciju puteva biti izdvojeno 50 miliona dolara a za reformu poljoprivrede u tranziciji 21,5 miliona dolara.\n– Od ukupno 192,5 miona dolara, 4,5 miliona su donacije, tako da je ukupno zaduženje 188 miliona dolara, a u okviru tog kredita 20 miliona se dobija po IDA uslovima, a 168 miliona dolara po uslovima Svetske banke. IDA uslovi su praktično beskamatni sa 10 godina grejs perioda, 20 godina otplate, sa stopom od 0,75 odsto, ali to nije kamatna stopa već trošak administracije kredita“, rekao je Cvetković i dodao da su IBRD uslovi takođe povoljni: na 17 godina uz petogodišnji grejs perioda.\nDirektor kancelarije Svetske banke u Beogradu Sajmon Grej izjavio je između ostalog, da je „Projekat za regionalni razvoj Bora veoma važan jer predstavlja podršku zapošljavanju i zaštiti životne sredine“. Reforma u poljoprivredi u tom regionu odnosi se uglavnom na oblast Stare planine i pomoć malim proizvođačima da budu konkurentniji. Projekat za putnu mrežu obuhvata popravku 113 kilometara glavnih i regionalnih saobraćajnica u Srbiji, a na području Mačve i Kolubare nastaviće se i pilot- projekti održavanja 1.200 kilometara puteva. Koordinator Svetske banke za jugoistočnu Evropu i centralnu Aziju Orsalija Kalancopulos podsetila je da je rok za sprovođenje projekta tri do četiri godine. (Beta) objavljuje DANAS


IZRAELSKA VOJSKA IZBACILA LETKE UPOZORENJA: Počeli četvrti masovni palestinski protesti - GlobalCir\nPalestinsko Ministarstvo zdravlja saopštilo je danas da je jedan palestinski mladić, učesnik u protestima na granici pojasa Gaze i Izraela, pogođen u glavu i da je u kritičnom stanju, prenio je AP. Izraelski mediji javljaju da su počeli četvrti masovni protesti nazvani “Marš povratka” koji će trajati šest sedmica, kako su najavili organizatori hamasovci.\nOve sedmice je marš posvećen mučenicima ubijenim u prethodnim sedmicama. Ekstremitički islamski Hamas koji vlada Gazom podigao je pješčane nasipe duž područja gdje se okupljaju demonstranti da ih zaštiti, kao i ranijih sedmica. Ipak izraelska strana očekuje se da će mnogi pokušati da se pribilže graničnoj ogradi iako ih je izraelska vojska upozorila u lecima bačenim iz aviona da to ne čine jer dovode život u opasnost.\nU posljednje dvije sedmice demonstranti su palili zmajeve i na njih kačili zapaljive bombe u nastojanju da dolete do granice. Od početka protesta 30. marta od izraelske vatre je poginulo 35 Palestinaca, uključujući 28 demonstranata, prema podacima AP. U isto vrijeme ranjeno je više od 1.500 Palestinaca, dok na izraelskoj strani nije bilo povrijeđenih.\nI danas, kao i prethodnih sedmica, demonstranti se okupljaju oko protestnih šatora koji su juče primaknuti granici.


Bosch SMV46GX01E mašina za pranje sudova cena, cene Srbija, prodaja Beograd Novi Sad Niš\nBosch SMV46GX01E mašina za pranje sudova cene\nBuka 46 dBA, Energetski razred A++, Efikasnost sušenja A... specifikacija\ncena od 46.990,00 do 49.999,00 din | prodavnica (12)\nBosch SMS46GW01E mašina za pranje sudova\ncena od 44.487,00 din\nBeko DFN 59534 XAD mašina za pranje sudova\ncena od 44.986,00 din\nCandy CDPN 2D522 PX ugradna sudomašina\nEPonuda nije internet prodavnica već Vam omogućava da brzo i lako nađete Bosch SMV46GX01E mašina za pranje sudova po najjeftinijoj ceni. Naš cilj je da kupci budu što bolje informisani o ponudi Bosch mašina za pranje sudova SMV46GX01E na tržištu Srbije. Vrlo lako nalazite željeni proizvod za kategoriju Ugradne sudomašine cene, ne morate da lutate od sajta do sajta za Bosch Ugradne sudomašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch SMV46GX01E mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Bosch SMV46GX01E mašina za pranje sudova. Pre kupovine, podatke za Bosch mašina za pranje sudova SMV46GX01E proverite na sajtu PROIZVOĐAČA.


Mladenović: Pobedama u derbijima gradimo karakter\nZvezdini biseri beleže odlične rezultate u kontinuitetu, a prethodno kolo za nama donelo je pobedu u omladinskoj i konkurenciji mlađi kadeta, čime se pokazalo da se odlično radi i trenira iza juga Marakane, a na uspehe i predstojeći derbi u seniorskoj konkurenciji osvrnuo se direktor Omladinske škole Crvene zvezde – Dragan Mladenović.\n-Što se samih rezultata tiče, u vikendu za nama smo ostvarili polovičan uspeh protiv večitog rivala. Kada govorimo o svim ostalim segmentima, mogu da kažem da sam lično prezadovoljan celokupnim radom u Omladinskoj školi. Ono što me posebno raduje jeste velika borba kadetske selekcije koja je juče uglavnom nastupila sa godinu dana mlađim dečacima, ali bih takođe pohvalio dobru igru svih Zvezdinih bisera. Ipak, postoje neke stvari koje su kod mene ostavile gorak ukus. To su povrede naših dečaka na jučerašnjim utakmicama i bez razmišljanja bih menjao pobede u mečevima za njihovo zdravlje, jer je ono na prvom mestu. To je ono što je stvorilo tužnu sliku u celoj situaciji, jer pre svega vodimo računa o svojoj deci. Nadam se da će povrede koje su doživeli naši fudbaleri samo ojačati te momke, ali ipak ostaje žal jer će oni najverovatnije odsustvovati malo duže sa terena – rekao je direktor Omladinske škole.\nNekadašnji fudbaler crveno-belih govorio je o odnosu prema klubu i odlučnom karakteru koji vlada kod Zvezdinih bisera.\n-Jednostavno, ove utakmice su pokazatelj čvrstog karaktera koji se stvara u Crvenoj zvezdi. Lično me je najviše interesovala reakcija naših fudbalera na činjenicu da igraju sa godinu dana starijim rivalom. Pre svega, tu mislim na kadetsku selekciju koju sam već spominjao. Odigrali su meč hrabro, a pokazali su posebno u drugom poluvremenu da može ozbiljno da se računa na njih u budućnosti. Jednostavno, opravdali su sva očekivanja i apsolutno zaslužuju da budu tu gde jesu, u Crvenoj zvezdi. Zbog toga su svi u klubu prezadovoljni radom Omladinske škole, koja je odličan pokazatelj da Zvezda ima svetlu budućnost pred sobom.\nBivši fudbaler Crvene zvezde i akter mnogih večitih derbija - Dragan Mladenović veruje u izabranike Dejana Stankovića pred 164. derbi.\n-Važna utakmica koja može da odluči dosta toga o daljem toku prvenstva. Nadam se da će crveno-beli pokazati sve ono što su prikazivali u prethodnom periodu u svim takmičenjima. Priželjkujem da se u ovom meču ekipa pokaže u najboljem svetlu, da istakne sve svoje kapacitete i da tako opravda epitet evropske Zvezde. Voleo bih da crveno-beli odigraju kao u dvomeču protiv Milana, jer je to pokazalo koliko ovaj tim može da bude opasan za svakog rivala. Očekujem da dokažemo da smo stvarno bolji u svim aspektima igre i da pobedimo večitog rivala. Tim trijumfom bismo stavili tačku na sve ostalo i potvrdili bismo činjenicu da smo najozbiljniji konkurent za osvajanje duple krune. Već smo se plasirali u polufinale Kupa Srbije i sve ide odličnim putem, a pobedom u sredu bismo pokazali konkurentima da ne očekuju previše u duelima sa moćnom Crvenom zvezdom – zaključio je Dragan Mladenović.


Ogranak Kolubara - Lazarevac - Otvoren regionalni centar kineske kompanije na Ubu\nOtvoren regionalni centar kineske kompanije na Ubu\nNa Ubu je danas svečano otvoreno evropsko predstavništvo kineske državne nacionalne elektro-energetske kompanije SINOMACH-CNEEC-CNEETC u Srbiji. Džang de Kun, generalni direktor kompanije, naglasio je da će u narednom periodu početi intenzivna saradnja kroz ulaganja ove kompanije u brojne potencijale srpske privrede. Ni Vejhong, direktor regionalnog centra za Evropu, najavio je brojne projekte i istakao zainteresovanost kineske kompanije za ulaganja u rudarski i energetski sektor, a pre svega za projekte otvaranja kopa „Radljevo” i završetka izgradnje Termoelektrane „Kolubara B”. Ta nacionalna kineska koroporacija spremna je da uloži 1,3 milijarde evra samo u ova dva projekta.\nPozdravljajući goste u ime opštine Ub, Darko Glišić, predsednik opštine istakao je zadovoljstvo što je veliko angažovanje prijatelja opštine i predstavnika vlasti, rezultiralo današnim otvaranjem prvog regionalnog evropskog centra jedne od najvećih kineskih kompanija u Srbiji.\n-Velikim radom uspeli da nađemo način da ovaj objekat koji je poslednjih sedam godina nefunkcionalan nastavi da živi, a u narednim mesecima očekujemo zapošljavanje lokalnog stanovništva. Prisustvo kompanije iz Kine, koja je svetska ekonomska supersila i zaposljava četiri miliona ljudi u Ubu je jasan signal svim investitorima da je Ub mesto gde se treba ulagati. Ovo je veliki dan za našu opštinu i šansa za razvoj celog regiona – istakao je Darko Glišić.\nSvečanom otvaranju prisustvovali su predstavnici Ambasade Repblike Kine u Srbiji, Milorad Grčić, direktor RB „Kolubara” sa saradnicima, predstavnici lokalne samouprave Ub i brojni predstavnici privatnih firmi iz ovog kraja. Nakon svečanog otvaranja, potpisani su prvi ugovori o saradnji.


Robert Gejts u Bahreinu izjavio da Iran ostaje pretnja Bliskom istoku i Sjedinjenim Državama\nIran je optužio SAD da su se koristile špijunažom kako bi sastavile izveštaj o inuklearnim aktivnostima Teherana. Državna novinska agencija IRNA citira iranskog ministra inostranih poslova Manučera Motakija koji je izjavio da je njegova vlada poslala protestno pismo ambasadi Švajcarske u Teheranu, u kome se žali na izveštaj koji su ove nedelje objavile američke obaveštajne agencije. Ambasada Švajcarske rešava pitanja američkih interesa u Iranu u odsustvu diplomatskihodnosa Vašingtona i Teherana. Motaki je prema pisanju IRNA-e takođe zahtevao objašnjenje u vezi sa navodnom špijunažom, koja se tiče tvrdnji u izveštaju da je Iran obustavio program za proizvodnju nuklearnog oružja 2003. godine.\nAmerički sekretar za odbranu Robert Gejts danas je u Bahreinu izjavio da Iran ostaje pretnja Bliskom istoku i SAD. On je na konferenciji o bezbednosti rekao da zemlje Persijskog zaliva moraju da rade zajedno na zahtevima da Iran otkloni sve nedoumice oko svojih nuklearnih aktivnosti u prošlosti i otvoreno se obaveže da neće razvijati nuklearno oružje.\nBombaš samoubica usmrtio najmanje sedam, i ranio 13 ljudi\nIračka policija saopštila je da je bombaš samoubica usmrtio najmanje sedam, i ranio 13 ljudi u gradu Baidži na severu zemlje. Napadač se svojim vozilom zakucao u zgradu policije u stambenoj četvrti Bidžija, grada koji se nalazi oko 250 kilometara severno od Bagdada i ima najfeću rafineriju nafte u zemlji, a smatraju ga i ključnim mestom za izvoz sirove nafte.\nA u napadu, verovatno projektilom ili bombom, u Numaniji, južno od prestonice, stradao je lokalni lider pokreta raikalnog šiitskog sveštenika Moktade al-Sadra. Iračke vlasti kažu da su Udaj Hamid, njegova žena i dvoje dece poginuli u eksploziji u svojoj kući. Američka vojska je saopštila da su koalicione snage ubile 12 terorista i privele 13 osumnjičenih u operacijama protiv mreža iračke al-Kaide u centralnom i severnom delu zemlje.\nSnage NATO-a i avganistanske vojske ubile 12 osumnjičenih ekstremista\nMinistarstvo odbrane Avganistana saopštilo je da su snage NATO-a i avganistanske vojske ubile 12 osumnjičenih ekstremista, ali i dvoje dece u operaciji preuzimanja južnog grada Musa Kala, koji je bio pod vlašću talibana. Portparol ministarstva general Mohamed Zahir Azimi rekao je da su pešadijske trupe juče opkolile grad u pokrajini Helmand i da je i do 300 civila napustilo tu oblast pre početka napada. On je objasnio da je dvoje dece poginulo kada se njihovo vozilo nalo između dve vatre, istakavši da je talibanska patrola koristila vozilo kao zaklon.\nU međuvremenu, NATO je saopštio da je jedan vojnik alijanse ubijen, a drugi ranjen u današnjoj eksploziji na jugu Avganistana, ali detaljnijih podataka nema. Koalicione snage koje predvode SAD saopštile su da su u jučerašnjem vazdušnom napadu na grad Musa Kala ubili nekoliko talibanskih ekstremista, a menđu njima i jednog od zapovednika.


Rizik od klimatskih promjena veći nego od finansijske krize - Klix.ba\nRizici od nedjelovanja oko klimatskih promjena daleko nadmašuju posljedice globalne finansijske krize, izjavio je u ponedjeljak vodeći ekspert za klimatske promjene, istovremeno pozivajući na stvaranje novog fiskalnog sistema koji bi smanji emisiju ugljendioksida.\n"Rizik od posljedica ignorisanja klimatskih promjena bit će mnogo viši nego od posljedica ignorisanja rizika u finansijskom sistemu", izjavio je Nicholas Stern, bivši ekonomista u britanskom ministarstvu finansija, koji je je objavio izvještaj u 2006. u kojem tvrdi da bi nedjelovanje na suzbijanju emisije gasova koji se krive za globalno zagrijavanje moglo izazvati ekonomsku katastrofu ravnu Velikoj depresiji, javio je Reuters.\n"To je veoma važna lekcija, da se bavite rizikom u ranoj fazi", poručio je Stern konferenciji o klimi i emisiji ugljen dioksida u Hong Kongu.\nDok se zemlje širom svijeta bore da uvedu mjere monetarne i finansijske stabilizacije, jačajući fiskalnu potrošnju za oporavak ekonomije, Stern je izjavio da je to prilika da se stvori novi svjetski poredak na polju ekologije i takozvanih zelenih tehnologija.\n"Lekcija koju možemo naučiti iz ove recesije je da je najbolji mogući način povećanja potrošnje ulaganje u smanjenje emisije ugljendioksida u budućnosti, uključujući veća ulaganja u masovni javni saobraćaj, energetiku i zelene tehnologije", izjavio je Stern.


Selekcija U-13 (Foto: Zoran Bogaroški)\nOkupljanje igračica ženskih pionirskih selekcija Fudbalskog saveza Vojvodine U-13 i U-15 održano je na stadionu FK Potisje u Kanjiži, u sredu 21. oktobra. Čast da dobiju poziv selektora ovih uzrasnih kategorija imale su i tri Banaćanke – Iva Višković (2007), Elena Selimi (2008) i Miona Bogaroški (2009). One su poziv zaslužile zbog zalaganja u dresu SUŽF Stajićevo 2017, u Razvojnoj ligi Srbije.\nSve tri su se odazvale pozivu, te su se našle u društvu najboljih mladih fudbalerki severne pokrajine. Iva je bila među trideset pionirki u uzrastu do petnaest godina starosti, koje su selektirali Miloš Savić i Aleksandar Obradović. Elena i Miona su svoje veštine u “najvažnijoj sporednoj stvari na svetu” imale priliku da pokažu među trideset dve izabranice selektora Renata Pirše i Slađana Lazića.\nPROČITAJTE JOŠ: Miloš Olić: Zrenjaninac u redovima Košarkaškog kluba Bekeščaba\nSve devojčice su podvrgnute celodnevnim testiranjima sposobnosti, kako u veštinama kontrole i baratanja loptom u individualnim segmentima, tako i u shvatanju i brzom prilagođavanju taktičkim zamislima u timskom radu na terenu.\nSelekcija U-15 (Foto: Zoran Bogaroški)\nSa mnogim od traženih zadataka tri fudbalerke Stajićeva nikada u svojoj dosadašnjoj karijeri nisu imale priliku da se susretnu. Ipak, svojim raskošnim talentom one su uspevale na veoma kvalitetan način da ih savladaju. Stoga su se ozbiljno nametnule selektorima da ih pozovu i na buduća okupljanja najboljih pionirki sa teritorije Vojvodine.\nNa kraju dana su usledile i utakmice, u kojima su devojke iz SUŽF Stajićevo 2017 odigrale značajnu ulogu na terenu. Najmlađa među njima, Zrenjaninka Miona Bogaroški, uspela je prelepim golom da se upiše i u listu strelaca.\nMiona Bogaroški (Foto: Zoran Bogaroški)\nElena Selimi (Foto: Zoran Bogaroški)\nTagoviElena Selimi fudbal Iva Višković Miona Bogaroški SUŽF Stajićevo


Telegraf\t16.08.2019 10:07\nOvu odluku (ne)očekivano je objavio Odbojkaški savez Srbije na svom zvaničnom sajtu, uz napomenu da je još u četvrtak najavljeno da će se o Grbićevoj budućnosti pričati u petak.\n- Odbojkaški savez Srbije i Nikola Grbić, prvi trener muške seniorske reprezentacije, zajedno su odlučili da prekinu saradnju. U duhu maksimalnog poštovanja, koje je uvek odlikovalo OSS i Nikolu Grbića, doneta je odluka u skladu sa najvišim interesima nacionalne selekcije. Odbojkaški savez Srbije će javnost blagovremeno obavestiti o novom prvom treneru seniora Srbije - navodi se u saopštenju.\nSrbija nedavno nije uspela da obezbedi plasman na Olimpijske igre, porazom od Italije na kvalifikacionom turniru.\nPostoji još jedna šansa u januaru, ali će biti dosta teže doći do dodatnog mesta s obzirom na to da će na njega pretendovati veliki broj jakih evropskih ekipa kao što su Francuska i Bugarska.\nGrbić je ugovor sa OKS-om imao do kraja kvalifikacionog ciklusa, tačnije do početka Olimpijskih igara u Tokiju. Podsetimo i da je Grbić odnedavno novi trener poljskog šampiona Kenđežin Kozlea.


Vlada Srbije neće prihvatiti otimanje Trepče | Radio Trebinje\n13 децембра 2018, 4:25 AM\n18. јануара 2015., 17:12\nBEOGRAD | Vlada Srbije upozorila je danas da neće prihvatiti jednostrano preuzimanje Trepče od strane Prištine, jer je većinski vlasnik Trepče Fond za razvoj Republike Srbije i upozorila da će to učini ugroziti pregovarački proces Beograda i Prištine.\nPredstavnici Vlade Srbije su na današnjoj konferenciji za novinare pozvali međunarodnu zajednicu da iskoristi svoj uticaj i reaguje kako bi se ovo pitanje riješilo na najbolji i najispravniji način, a to je, kao i do sada, dijalogom Beograda i Prištine, a ne jednostranim aktima.\nDirektor Kancelarije za Kosovo i Metohiju Marko Đurić poručio je kosovskom premijeru Isi Mustafi i potpredsjedniku kosovske vlade Hašimu Tačiju da ne diraju vlasništvo Srbije, dok zaposleni u kombinatu Trepča, njih oko 4.000, već za sutra najavljuju štrajk.\nOd Trepče zavisi oko 4.000 Srba na Kosovu i oko 20.000 članova njihovih porodica, naveo je Đurić.\n„Ne dirajte ono što je naše, to je pljačka i otimačina“, naglasio je on povodom najava da će kosovske vlasti preuzeti 100 odsto vlasništva i 100 odsto upravljačkih prava u kombinatu Trepča.\nDodaje da se ovakvim jednostranim aktom obesmišljavaju pregovori Beograda i Prištine, takozvani Brisel 2, koji bi trebalo da se bave imovinskim pitanjima.\n„Ovo je pokušaj da se na scenu vrati pravno nasilje i grubo kršenje imovinsko pravnih odnosa. Pokušaj da se promeni vlasnička srtuktura je neozbiljan i dovešće do ozbiljne stabilizacije odnosa Prištine i Beograda“, rekao je Đurić.\nOn je dodao da je to ozbiljno narušavanje povjerenja, i to nakon 2,5 godine pregovora kako bi se postigla stabilnost i izvjesnost na KIM.\nKako je rekao, dodatan udar na povjerenje i stabilnost biće i štrajk zaposlenih u kombinatu Trepča najavljen za sutra.\nMinistar za rad, zapošljavanje, boračka i socijalna pitanja Alekandar Vulin rekao je da ga je sindikat rudara u Trepči obavijestio da će sutra krenuti u proteste koji se neće završiti dok se status Trepče ne vrati u prvobitno stanje.\nVećinski vlasnici tog rudnika su, kako je naveo, Fond za razvoj Srbije i preduzeća u Srbiji, a sve što je na nivou prava jeste da se Trepča čuva u stanju u kakvom je bila do sad.\nVulin je poručio da je jednostrani akt kosovskih vlasti da izmjenom zakona o javnim preduzećima preuzmu 100 odsto vlasništva nad Trepčom politika, a ne ekonomija.\n„Sve što nije pravo i ekonomija u ovim dešavanjima biće politika, a onda je stabilnost na KIM ugrožena. Znamo da postoje i dogovori Brisel 2 i Brisel 3 koji se odnose na imovinu, kao i na vlasništvo Srpske pravoslavne crkve na KIM i ostala pitanja koja nismo rešili. Ako sad krenemo na jednostrane poteze – Brisel 2 i Brisel 3 nemaju nikakvog smisla“, rekao je Vulin.\nOko 56 odsto kapitala Trepče je u vlasništvu Fonda za razvoj Republike Srbije i taj kombinat ima dugove oko 400 miliona dolara, naveo je ministar privrede Željko Sertić.\nMeđu 502 preduzeća za privatizacuiju, formalno je bila i Trepča i za nju su dobijena četiri pisma o zainteresovanosti iz inostranstva, iz Mađarske, Kanade, Švajcarske i SAD, naveo je Sertić i ocijenio da to rječito govori da se u tim zemljama poštuje pravo svojine kao svetinja.\nVlada Srbije je odlučla da za 19 kompanija sa Kosova bude obustavljena privatizacja dok traju pregovori u Briselu, dodao je Sertić.\nUkoliko prištinske vlasti ne povuku odluku o Trepči, Agencija za privatizaciju će pokrenuti privatizaciju Trepče, jer je Srbija u obavezi da zaštiti svoju imovinu, upozorio je on.\nVasić: Dodik treba da ode


26.01.2022 ~ 09.05.2022\nList Hürriyet u vesti pod naslovom “Prva turska SİDA završila testove paljbe” prenosi da su testovi paljbe ULAQ-a, prvog turskog naoružanog bespilotnog marinskog vozila (SİDA), završeni s novim sistemom oružja. ULAQ će sa svojim novim daljinskim sistemom oružja sudjelovati u zaštiti baza i luka.\nList Vatan u vesti pod naslovom ¨Izjave ministra Varanka¨ prenosi da je ministar industrije i tehnologije Mustafa Varank juče izjavio da je prioritetni cilj izgraditi Tursku koja je postigla svoju ekonomsku i tehnološku nezavisnost.\nList Sabah u vesti pod naslovom ¨Ministar Donmez u vezi crnomorskog plina: Uskoro stižu dobre vesti¨ prenosi da je ministar energetike i prirodnih resursa Fatih Dönmez naglasio da će se u februaru izvršiti istražno bušenje na jugozapadu plinskog polja Sakarya i dodao: "Postoji nada. Ova polja su prilično slična jedna drugom. Možda pronađemo nešto slično poslednjem basenu Amasra-1."\nList Star u vesti pod naslovom ¨Potpisi sa prijateljskom zemljom¨ prenosi da je u cilju razvoja odnosa između Turske i Bosne i Hercegovine u oblasti šumarstva, u Antaliji svečano potpisan 'bratski sporazum'.\nList Haber Turk u vesti pod naslovom ¨Fatih Arda İpçioğlu se upisao u istoriju¨ prenosi da je takmičući se u skijaškim skokovima, nacionalni atletičar Fatih Arda İpçioğlu ušao u istoriju plasiravši se 9 puta u finale u 13 organizacija Svetskog kupa u kojima je učestvovao.\nTagovi: #turska , #mediji , #štampa , #turska štampa , #Pregled turske štampe


Ana Brnabić Arhive - Srbija Vesti\nPremijerka: Među otpuštenim radnicima Fijata i 12 onih koji su se prijavili za rad u inostranstvu\nPredsednica Vlade Srbije Ana Brnabić izjavila je da je medju 492 radnika Fijata iz Kragujevca koji su dobili otkaze i otpremnine i 12 radnika koji su se bili prijavili za rad u inostranstvu, i da je na to skrenuta pažnja Stelantisu, kompaniji koja će proizvoditi električne automobile i koja preuzima deo Fijatovih radnika. Brnabićeva je […]\nPredsednica Vlade Republike Srbije Ana Brnabić izjavila je danas da je svih 492 radnika Fijata u Kragujevcu dobilo otpremnine potpuno u skladu sa dogovorom koji su postigli sa predsednikom Srbije Aleksandrom Vučićem. Brnabić je gostujući na TV Prva rekla da je 492 radnika dobilo 93.000 dinara po godini staža i dodala da su oni bili […]\nBrnabić: Novoj vladi energetika će biti glavna tema\nPredsednica Vlade Srbije Ana Brnabić izjavila je danas će energetika biti glavna tema u agendi buduće vlade. Brnabić je za Radio-televiziju Srbije (RTS) rekla da je pitanje energetike danas političko pitanje, navodeći da je „zahvaljujući kredibilitetu i vezama predsednika države Aleksandra Vučića, Srbija uspela da u kratkom roku obezbedi gasni aranžman sa Mađarskom“. Mi smo […]\nSrpska premijerka Ana Brnabić izjavila je u Ohridu da nigde u zvaničnim dokumetima Evropske unije (EU) ne piše da je priznanje takozvanog Kosova uslov da Srbija udje u EU i istakla da, ako je to zahtev, pregovarački okvir treba promeniti, što će biti jako teško. Ona je, na jednoj od sesija drugog dana Prespa forumu […]\nFijatovi radnici: Čuli smo od pojedinih kolega da su loši uslovi u fabrici u Slovačkoj\nPonuda za odlazak na rad u Stelantisovim fabrikama u inostranstvu je problem za Fijatove radnike pre svega zbog dužine tog radnog angažmana i odvajanja od porodica, navode u Samostalnom sindikatu fabrike automobila u Kragujevcu. U tom sindikatu su ranije isticali da je za odlazak u inostranstvo prihvatljiva ponuda da to bude na kraći period, odnosno […]\nPostignut dogovor sa predstavnicima radnika i sindikata „Fijat Srbija“\nPredsednica Vlade Republike Srbije Ana Brnabić izjavila je u Kragujevcu da će 1.550 zaposlenih u Fijatovoj fabrici automobila zadržati posao, dok će 500 zaposlenih biti tehnološki višak. Brnabić je na konferenciji za novinare u zgradi Gradske uprave u Kragujevcu nakon sastanka sa sindikatima i predstavnicima Stelantis grupe čiji je deo fabrika „Fijat Srbija“, navela da […]\nPremijerka Ana Brnabić izjavila je danas da je 500 radnika „Fijata“ višak, ali da će se Vlada Srbije boriti da oni dobiju što bolje otpremnine i da im pomogne da pronadju novi posao. Ona je za televiziju Pink rekla da će kompaniji „Stelantis“, koja će od kraja 2024. godine proizvoditi električne automobile u Kragujevcu, biti […]\nPremijerka Ana Brnabić izjavila je danas da je situacija oko dolaska ministra spoljnih poslova Rusije Sergeja Lavrova u Beograd „izuzetno komplikovana“ i da se logistikom njegovog putovanja bavi predsednik Srbije Aleksandar Vučić. „Zaista je neverovatno da je situacija u Evropi i u svetu takva da predsednik jedne države treba da se bavi takvim stvarima, kao […]\nBrnabić: Radnici Fijata organizovali protest zato što je neko manipulisao njima\nPredsednica Vlade Srbije Ana Brnabić ocenila je da je do protesta radnika ispred Fijatove fabrike u Kragujevcu jutros došlo zato što je neko njima „manipulisao“. Brnabić je za televiziju Hepi izjavila da je sa predstavnicima radnika i sindikata iz Kragujevca razgovarala u ponedeljak, i da se nije moglo očekivati da se problemi reše za dva […]\nPremijerka Ana Brnabić izjavila je da je situacija sa osnovnim životnim namirnicama u Srbiji takva da „imamo svega“ a da se nada da će biti i za izvoz. Brnabić je za televiziju Pink rekla da se „svakodnevno prate kvote za izvoz“ poljoprivrednih proizvoda i da vlada „pomaže koliko može“ proizvođačima koji hoće da izvezu. Ona […]


Đavolov kapelan - Ričard Dokins - Online knjižara Dereta\nU zbici eseja Đavolov kapelan, sa podnaslovom Razmišljanja o nadi, nauci, lažima i ljubavi, Ričard Dokins nam još jednom otkriva koliko nauka može biti uzbudljiva i očaravajuća.\nBeskompromisnim proznim stilom ubeđenog racionaliste, Dokins se hrabro bori protiv praznoverja, pseudonauke, kreacionizma, ne izbegavajući da se suoči sa dilemama i strahovima koje nosi život u modernoj civilizaciji. Dokins je u svom polemičkom nastupu oštar, ali iskren i uviđavan sagovornik i kritičar. Teme kojima se bavi u ovoj impresivnoj kolekciji eseja protežu se širokim poljima nauke i filozofije. Dokins inspirativno govori o evoluciji, pravima životinja, kloniranju, genetski modifikovanoj hrani, o nekompatibilnosti religije i nauke, ali i potrebi za interkulturnim dijalogom.\nGenerated: 01.49.32TRU CHACHE


Reciklaža proizvoda | Grundfos\nUkoliko tražena zemlja nije na spisku, ukucajte njeno ime u polje za pretraživanje kako biste pronašli ovlašćenog zastupnika...\nUsaglašenost sa ErP i više od toga\nInformacije u skladu sa direktivom ErP vezane za reciklažu naših proizvoda možete naći na ovoj internet stranici - na stranicama o proizvodu i u tehničkoj dokumentaciji za svaki pojedinačni proizvod.\nU 2014. će biti objavljeno: Grundfos je odlučio da pruži informacije o reciklaži za sve svoje proizvode i da ima jedinstveni informacioni sistem o tome šta uraditi sa proizvodima kada dođu do kraja njihove upotrebljivosti.\nMolimo Vas da posetite stranice proizvoda za pristup preciznim informacijama o različitim serijama proizvoda.\nMAGNA / UPE\nMAGNA1 ispod 200W\nMAGNA1 iznad 200W\nMAGNA3 ispod 200W\nMAGNA3 iznad 200W\nOpšte informacije o reciklaži:\nVećina materijala koji se koriste za Grundfos proizvode su različite vrste metala, polimera , gume i keramike.\nDemontaža Grundfos proizvoda\nDemontaža Grundfos proizvoda može u velikoj meri da se uradi putem ručnih alata.\nKao deo fokusa na proizvode smo osmislili Grundfos fokus listu, koja zabranjuje ili ograničava upotrebu određenih hemijskih supstanci u proizvodnji Grundfos proizvoda, proizvodnim procesima i na Grundfos objektima. Lista je razvijena na osnovu evropskog zakonodavstva, kao što su REACH regulativa, RoHS, Battery, Packaging, ODS i POPs direktiva. Za više informacija posetite internet stranicu - Grundfos fokus lista (www.grundfos.com/focus-list).\nDok materijali i supstance koje koristimo treba da budu u skladu sa gore navedenih zakonima, primena proizvoda ima veliki uticaj ako proizvodom treba da se rukuje sa posebnom pažnjom na kraju njegove uptrebljivosti (ako je npr. proizvod korišćen u hemijskoj industriji).


KARANOVIĆ O SRPSKOM NACIONALNOM IDENTITETU U CRNOJ GORI - Kulturni centar Novog Sada - Културни центар Новог Сада\nKARANOVIĆ O SRPSKOM NACIONALNOM IDENTITETU U CRNOJ GORI\nTribina „Srpski nacionalni identitet u Crnoj Gori u drugoj polovini 20. veka – borba za opstanak“ održana je u utorak 25. februara u klubu „Tribina mladih“ Kulturnog centra Novog Sada. Autor i predavač bio je msr Ognjen Karanović, istoričar.\nAutor je na početku naglasio da ova tribina ne želi da se bavi dnevnom politikom, ali da se ne može ignorisati veliki narodni otpor bezumnom zakonu u Crnoj Gori koji je pre nekoliko meseci eufemistički poneo naslov Zakon o verskim slobodama.\n– Da bismo razumeli kako smo došli do toga da cela Crna Gora na ulicama viče: “Ne damo svetinje!“, moramo da posmatramo rezultate do kojih je došla nauka i da ih stavimo u jasan kontekst koji će nam pomoći da negujemo i dalje kulturu sećanja. To je zadatak svih predavača u KCNS – rekao je Karanović upućujući podršku direktoru KCNS Bojanu Panaotoviću dodavši da ovih dana trpi kritike male grupe građana nezadovoljne što su događaji u Crnoj Gori tema predavanja.\nObjašnjavajući da je Crna Gora danas duboko podeljeno društvo, predavač je podsetio da se 1. maja 1945. u listu „Borba“ pojavio članak Milovana Đilasa, u to vreme nespornog crnogorskog komunističkog lidera. Članak je govorio o identitetu Crne Gore.\nĐilas nije tada negirao srpsko poreklo građana Crne Gore, ali je govorio da je potrebno izgraditi crnogorski nacionalni identitet. Ta ideja o nacionalnom crnogorskom identitu, podsetio je Karanović, nije bila nova. Nastala je između dva svetska rata, prvenstveno u frankovačkom krilu Hrvatske stranke prava i u nekim centrima moći tadašnjih evropskih sila. Podržali su je pripadnici federalističkog pokreta u Crnoj Gori i Jugoslaviji između dva rata (Savić Marković Štedimlija i Sekula Drljević).\n– Đilasov članak izazvao je veliku nevericu u tadašnjoj Crnoj Gori, jer i za one koji su, u zavičajnom pogledu, isticali svoj crnogorski identitet, oni nisu negirali sopstveno srpsko poreklo – rekao je Karanović, dodavši da je ideja o crnogorskom nacionalnom identitetu posle 1945. godine ostala u vrhu tadašnje KP u Crnoj Gori, a sve do početka šezdesetih godina to nije bila masovna pojava. I dalje je političko rukovodstvo stajalo na stanovištu da je svejedno da li se neko izjašnjava kao Srbin ili Crnogorac, ali se ipak preporučuje crnogorski nacionalni identitet.\nGodine 1997. došlo je do rascepa u tadašnjoj i današnjoj vladajućoj Demokratskoj partiji socijalista. Prve naznake da će u identitetskim pitanjima nastati problemi i konfuzija u Crnoj Gori mogli su se nazreti 1998. kada je osnovana Dukljanska akademija nauka i umetnosti i naredne godine kada je u policijskoj upravi u Cetinju registrovana tzv. Crnogorska pravoslavna crkva.


"Novavaks" za alergične na "Fajzer" i "Modernu" | Novosadski informativni portal 021\nBelgijske zdravstvene vlasti, koje su učestvovale u nabavci ove vakcine za svoje građane, navode da se odobrenje Evropske agencije za lekove za korišćenje američkog "Novavaksa" očekuje do kraja godine.\nDodaje se da je u pitanju proteinska vakcina koja deluje na drugačiji način od vakcine "Fajzera" i "Moderne".\nKako se navodi, očekuje se da "oni koji su imali alergijske reakcije na mRNA vakcine, kojih je mali broj, neće loše reagovati na 'Novavaks' kao moguću buster dozu".\nU Belgiji, u kojoj je vakcinisano 86 procenata odrasle populacije, odnosno oko 8,5 miliona ljudi, navode da se alergijska reakcija na mRNA vakcine pokazala kod manje od 1.000 ljudi.\nKlinička ispitivanja pokazuju da je efikasnost "Novavaks" u zaštiti od infekcije kovid-19 oko 90 procenata nedelju dana nakon druge doze, ali i da je efikasnost nešto niža, do 60 procenata, kada je reč o beta soju.\n"Šokantne statistike" o reakcijama na vakcinu britanska doktorka iznela bez konteksta\n14.11.2021\t• 17:10\nSve sa deklaracijom o nus pojavama...


Povećanje kapaciteta mreže\nНаслов: Povećanje kapaciteta mreže Fri Sep 16, 2011 11:44 am\nPovećanje kapaciteta mreže i nivoa usluge direktno se odražava na vreme putovanja, potrošnju energenata, bezbednost saobraćaja i kvalitet prirodne sredine.\nPredstoje i aktivnosti na regulativno – režimskim merama koje podrazumevaju obnavljanje, osavremenjavanje svetlosne signalizacije i građevinske intervencije na jednom broju deonica i raskrsnica. Sa uvođenjem odgovarajuće svetlosne signalizacije i obezbeđenjem prioriteta stvaraju se i solidni uslovi vozilima za prevoz robe i javnog prevoza putnika koji ispunjavaju potrebe privrede i društva.\nIzgradnja i rekonstrukcija saobraćajnica obezbeđuje i racionalnije, bezbednije kretanje teretnih vozila koja po određenom saobraćajnom režimu treba da dovezu/odvezu robu koja ima završnu ili početnu tačku na trasi kretanja u Gradu.\nRešenje budućeg javnog gradskog i prigradskog prevoza putnika zasniva se na revitalizaciji postojećih vidova i postepenom uvođenju savremnih gradskih šinskih sistema.\nPored unapređenja i modernizacije postojećih vidova treba da se uvede novi vid šinskog prevoza koji ima prednost u trasi i prevoznim kapacitetima. Poseban kvalitet predstavlja mogućnost postepene transformacije postojećih u nove sisteme prevoza.\nU gradsko-prigradskom prevozu putnika železnica sa modernizacijom, izgradnjom dopunskih koloseka i stajališta treba da dobije naglašeniju ulogu. Sa završetkom izgradnje beogradskog železničkog čvora gradsko-prigradska železnica ima mogućnost za novu mrežnu liniju u sistemu putničkog prevoza.\nPlanirane aktivnosti u razvoju javnog saobraćaja u osnovi obuhvataju prevozna sredstva, rekonstrukciju postojećeg tramvajskog i trolejbuskog sistema, izgradnju dela novog kapacitetnog šinskog sistema, ...\nZa međugradska i međunarodna autobuska putovanja (zbog prostornih ograničenja vezanih za buduću organizaciju sadržaja i saobraćajnih rešenja) pored postojeće lokacije u Savskom amfiteatru planira se i alternativno rešenje na području Novog Beograda.\nNajveća koncentracija investicija upravo u ovom sektoru objašnjava se činjenicom da se srpska privreda najviše i oslanja na ovaj vid transporta. Osnovni pravci razvoja železničkog saobraćaja su:\nPoboljšanje infrastrukture i tehnologije rada na graničnim prelazima, što iziskuje i uvećanje investicija u ovaj sektor;\nStvaranje i primena savremenog modela upravljanja putevima, koji uključuje i stvaranje savremene baze podataka o putevima i donošenje optimalnih investicionih odluka sa aspekta mreže i drugih izabranih kriterijuma;\nTreba raditi na povećanju bezbednosti saobraćaja, u velikim aglomeracijama i oboljšanja strukture putničkih automobila, autobusa I teretnih vozila, zbog smanjenja zagađenja i štednje energije u drumskom saobraćaju.\nOsnovni cilj razvoja železničkog transporta je finalizacija glavnih arterija koje se nalaze uz pan-evropski Koridor X. Ovaj koridor na svom osnovnom pravcu od Salcburga do oluna povezuje osam, a uključujući krake, još šest država. Od ukupne dužine saobraćajnice koja iznosi 2.360 kilometara, kroz Srbiju prolazi 800 kilometara. Trenutno je manje od 50% putnog pravca kroz Srbiju (380 kilometara), pun autoput, oko 165 kilometara koridora je u formi poluautoputa, dok deonica duga 255 kilometra ima samo dve trake. Izgradnja i modernizacija Koridora X je od velikog značaja za razvoj trgovine (kroz izgradnju velikih tržnih centara i skladišta duž autoputa, blizu većih gradova), turizma, komunikacija, saobraćaja i industrije. Srbiji. Glavni pravci autoputa koje treba razviti su: mađarska granica-Beograd, Niš-bugarska granica, Južni Jadran-Beograd, Nišgranica Makedonije i zaobilaznica oko Beograda. Takođe, treba razmotriti i sva četiri granična prelaza na Koridoru X.\nErić Dejan, Uvodumenadžment, Ekonomski fakultet, Čigoja, Beograd, 2000., str. 98.\nNebojša Kolarić, Menadžment u saobraćaju, Beograd , 2006., str. 17.\nRadmanovac M, Opravdanostuvođenjanovihtehnologijau železničkurobnustanicuNoviSad, 2004., str. 66.\nStojan Novaković, Ekonomika saobraćaja, Ekonomski fakultet, Beograd, 2007., str. 45, 5\nVeselin. Kolarić, I. Nemarnik, Marketing u saobraćaju. Beograd, 2002., str 37.\nVladana Božica, Ekonomija saobraćaja, Ekonomski fakultet Beograd, 2004., str. 33.


Canon otvorio fabriku za UVgel mastila u Holandiji - Nira Press\nPočetna » Canon otvorio fabriku za UVgel mastila u Holandiji\nCanon otvorio fabriku za UVgel mastila u Holandiji\nCanon je otvorio novi centralni proizvodni pogon za UVgel mastila u svom kampusu za inovacije i razvoj, u gradu Venlo u Holandiji, kako bi držao korak sa rastućim tržišnim zahtevima. Obim proizvodnje UVgel mastila za Colorado porodicu štampača sa promenljivim rolnama udvostručio se u toku prošle godine\nCanon: Dirk Brouns i Rob Puts\nCanon je kompletirao više od 1.200 globalnih instalacija kod korisnika UVgel Colorado serije štampača velikog formata sa promenljivim rolnama, u toku 2019. Kako bi podržali ovu rastuću korisničku bazu i njihove sve veće obime štampe na rolnama, Canon je povećao proizvodne kapacitete UVgel mastila.\n„Naši klijenti štampaju sve više pomoću svojih Colorado uređaja, pri čemu prosečni obimi širom sveta već prelaze 15.000 kvadrata godišnje. A očekujemo da vidimo da ti obimi samo nastave da rastu. Neki od naših najuspešnijih klijenata čak prelaze godišnje obime produkcije od 100.000 kvadrata. Zahvaljujući našoj novoj fabrici mastila, možemo da nastavimo da snabdevamo naše klijente i partnere visokokvalitetnim UVgel mastilima i da podržimo rastuće obime štampe na terenu, kako danas, tako i u budućnosti“, objasnio je Dirk Brouns, potpredsednik za grafiku velikog formata u kompaniji Canon Production Printing.\nNovi proizvodni centar za mastila ima izuzetno inovativan proizvodni proces kako bi obradio sirove sastojke u nekoliko koraka i u buradima od 200 litara za svaku od boja. Na kraju automatizovane proizvodne linije, mastilo se prebacuje u Canon UVgel bočice za mastila, koje su spremne za trenutno slanje klijentima, što osigurava brzu isporuku.\n„Uspeli smo da udvostručimo produkciju mastila za manje od godinu dana, a naš operativni tim želi da nastavi da pomaže klijentima da sa samopouzdanjem štampaju sve veće obime grafika velikog formata na izmenljivim rolnama. Istovremeno, naš novi objekat dizajniran je da bude ekološki. Sa fokusom na operativnu efikasnost, objekat pruža povećanu uštedu energije tako što ponovno iskorišćava kapacitet hlađenja drugih proizvodnih pogona na našem kampusu i koristi toplotni izmenjivač kako bi hladan vazduh koji ulazi u zgradu zagrejao pomoću toplote vazduha koji izlazi iz proizvodne hale,“ rekao je Rob Puts, potpredsednik za proizvodnju i logistiku u kompaniji Canon Production Printing.


VRBOVALI I U NIŠU: Lažni agenti Interpola terali žrtve i da menjaju zube! - Niške vesti\nVRBOVALI I U NIŠU: Lažni agenti Interpola terali žrtve i da menjaju zube!\nAutor: Novosti online | Jelena Ilić u Srbija 25. maja 2016.\nOsnovni sud u Smederevu osudio je Novicu Đurđevića (52) na osam meseci kućnog zatvora i Snežanu Tuzlak (43) na 11 meseci sa nanogvicom, jer su u periodu od 2009. do 2011. godine prevarili oko 100 ljudi širom Srbije nudeći im posao u Interpolu!\nOni su „ispleli“ neverovatnu mrežu laži i obmana u kojoj su ljudima uzeli na hiljade evra.\nNaime, da bi održali privid pravog konkursa za posao agenta u međunarodnoj policiji vodili su ljude na desetine kurseva, terali ih da polažu testove, smršaju, pa čak i popravljaju zube, pišu Novosti.\nOsnovno javno tužilaštvo u Smederevo podiglo je početkom 2012. godine optužnicu protiv Novice i Snežane, koji su se predstavljali kao lažni šefovi Interpola. Đurđević se „žrtvama“ predstavljao kao direktor Regionalnog centra Interpola za jugoistočnu Evropu, a Snežana Tuzlak kao direktor za područje Balkana.\nIzmislili su priču da će se u Smederevu graditi objekat Interpola, i da im trebaju svi profili – od domara do serverske grupe.\nKandidatima su obećavali plate od 1.000 do čak 5.000 evra. Za ulazak u obuku, plaćalo se po 200 evra, a kursevi i predavanja naplaćivani su dodatno.\nPut u Bazel, na specijalnu obuku, do koga naravno nikada nije došlo, koštao je kandidate 400 evra. Okrivljeni su organizovali predavanja u Smederevu, Sokobanji, Velikom Gradištu. Kursevi su održavani u Osnovnoj školi „Sveti Sava“ u Smederevu, Radničkom univerzitetu Smederevo i Železničko industrijskoj školi u ovom gradu, Domu kulture u selu Vrbovac, na ribnjaku u selu Ralja, i za polaznike sa Kosova i Metohije u Nišu.\nEVO KAKO SE NAMEŠTA LOTO U SRBIJI: Milioni gledalaca videli su sve u direktnom prenosu!\nagenti Interpol prevara\t2016-05-25\nNovosti online | Jelena Ilić


VIII evropska nedelja prevencija raka grlića materice - ZZJZ Leskovac\nRak grlića materice stavljen je pod kontrolu u većem broju zemalja Evrope. Ipak, u zemljama u razvoju, preventivnih programa uglavnom nema, dok je i svest žena o značaju redovnih preventivnih pregleda na veoma niskom nivou\n1. Mnoge zemlje još uvek nemaju efikasne skrining programe – programe za rano otkrivanje i prevenciju raka.\n2. Čak i u zemljama gde preventivni programi postoje, mnoge žene nisu svesne njihovog značaja pa ih i ne koriste.\nU našoj zemlji, rak grlića materice je po učestalosti drugi vodeći uzrok obolevanja i četvrti uzrok umiranja od raka. Već duži niz godina u Srbiji se evidentira jedna od najviših stopa obolevanja od raka grlića materice u Evropi. U našoj zemlji u proseku svakoga dana jedna žena umre od raka grlića materice. Naročito zabrinjava činjenica da je registrovana stopa mortaliteta od ove lokalizacije raka kod žena u našoj zemlji skoro dvostruko viša od istih stopa mortaliteta kod žena u Evropi. Većina ovih smrtnih ishoda mogla se sprečiti da je bolest otkrivena na vreme i da se blagovremeno pristupilo njenom lečenju.\nVažno je znati da se skoro svaki slučaj raka grlića materice može sprečiti. Dobro organizovani skrining programi mogu da spreče i do 80% slučajeva raka grlića materice. Danas postoje i vakcine protiv infekcije izazvane humanim papiloma virusima (HPV) koje su efikasne u prevenciji HPV infekcije tip 16 i 18 koji su zajedno odgovorni za nastanak 7 od 10 slučajeva raka grlića materice.\nProgram organizovanog skrininga raka grlića materice sprovodi se na teritoriji Republike Srbije od 2012. godine. Programom je definisano sprovođenje zdravstvene zaštite i aktivnosti na unapređenju zdravlja, smanjenju smrtnosti od raka grlića materice i poboljšanju kvaliteta života žena Srbije.\nNedelja prevencije raka grlića materice treba da unapredi sprovođenje programa organizovanog skrininga raka u našoj zemlji (www.skriningsrbija.rs).\n• distribucija edukativno-promotivnog materijala na javnim mestima kao što su tržni centri, metro stanice, autobuske stanice, kao i pružanje saveta i informacija o značaju korišćenja dostupnih preventivnih programa,\nEvropska nedelja prevencije raka grlića materice se obeležava od 2007. godine i kampanje su usmerene na tri ciljne grupe:\nTokom prošlogodišnje kampanje, preko 5000 događaja je održano širom Evrope. Ovi događaji su prenosili ogromnu količinu informacija ženama i adolescentkinjama, pomažući im da razumeju značaj prevencije raka vrata/grlića maternice i da ih motivišu da koriste sve usluge tamo gde su dostupne. Ujedno, ovi događaji podižu i svest među brojnim političarima i pomažu da se podigne prioritet u implementaciji programa prevencije raka grlića materice u zemljama gde oni nisu trenutno dostupni.